



Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1-15) 




"Segala makhluk yang ada di langit dan di bumi bertasbih 
memuji Allah. Dan Dialah Yang Maha Perkasa dan Maha 
Bijaksana(l). Dialah yang memiliki kerajaan langit dan bumi. 
Dialah yang, menghidup dan yang mematikan dan Dia Maha 
Berkuasa di atas segala sesuatu(2). Dialah Yang Maha Awal 
dan Maha Akhir , ; Yang Maha lahir dan Yang Maha Batin 
dan Dia Maha Mengetahui segala sesuatu(3). Dialah yang 
menciptaankan langit dan bumi dalam masa enam hari, 
kemudian Dia bersemayam di atas 'Arasy. Dia mengetahui 
segala sesuatu yang masuk ke dalam bumi dan segala 
sesuatu yang keluar darinya, dan segala sesuatu yang turun 
dari langit dan segala sesuatu yang naik kepadanya. Dan Dia 
bersama kamu di mana sahaja kamu berada dan Allah Maha 
Melihat segala sesuatu yang dilakukan kamu(4). Dia memiliki 
kerajaan langit dan bumi dan kepada Allah dikembalikan 
segala urusan(5). Dialah yang memasukkan waktu malam ke 
dalam waktu siang dan memasukkan waktu siang ke dalam 
waktu malam dan Dia Maha Mengetahui segala isi hati(6). 
Berimanlah kamu kepada Allah dan Rasul-Nya dan 
belanjakanlah (untuk Sabilullah) sebahagian dari harta yang 
Allah jadikan kamu sebagai wakil pemegang amanahnya. 
Oleh itu orang-orang yang beriman dari golongan kamu dan 
membelanjakan harta benda mereka akan memperolehi 
pahala yang amat besar(7). Mengapakah kamu tidak 
beriman kepada Allah, sedangkan Rasul menyeru kamu 
supaya beriman kepada Tuhan kamu dan dia telah pun 
mengambil perjanjian dari kamu jika kamu benar 
beriman?(8). Dialah yang menurunkan kepada hamba-Nya 
ayat-ayat yang terang untuk mengeluarkan kamu dari 
kegelapan-kegelapan kepada nur, dan sesungguhnya Allah 
Maha Penyayang dan Maha Pengasih terhadap kamu(9). 
Mengapakah kamu tidak berbelanja untuk Sabilullah, 
sedangkan Aliahlah yang memiliki warisan langit dan bumi? 
Tidaklah sama darjat di antara kamu dengan golongan 
mereka dari kalangan kamu yang telah membelanja (untuk 
Sabilullah) sebelum kemenangan (menguasai negeri Makkah) 
dan turut berperang. Mereka lebih tinggi darjatnya dari 
orang-orang yang telah membelanja selepas itu dan turut 

berperang . Allah telah menjanjikan kepada masing-masing 
balasan yang sebaik-baiknya. Sesungguhnya Allah Maha 
Mengetahui segala apa yang dilakukan kamu(IO). 



"Siapakah yang sanggup memberi pinjaman kepada Allah 
dengan pinjaman yang baik (ikhlas), maka Allah akan 
menggandakan balasan untuknya. Dan dia . akan 
memperoiehi pahala yang amat banyak(ll). Pada hari 
(Qiamat) engkau (Muhammad) akan melihat orang-orang 
Mu'min lelaki dan perempuan , (berseri-seri) cahaya mereka 
memancar di hadapan dan di kanan mereka. (Diucapkan 
kepada mereka): Pada hari ini ada berita gembira untuk 
kamu iaitu Syurga yang mengalir di bawahnya sungai-sungai 
dan kamu akan hidup kekal di dalamnya . Itulah kejayaan 
yang maha besar(12). Pada hari (Qiamat) nanti engkau akan 
melihat orang-orang Munafiq lelaki dan perempuan (yang 
meraba-raba dalam gelap-gelita) merayu kepada orang- 
orang yang beriman: Tunggulah kami sebentar supaya kami 
dapat mengambil sebahagian dari cahaya kamu. Lalu 
dijawab kepada mereka: Baliklah kamu semula ke belakang 
(alam dunia) dan carilah cahaya di sana , kemudian 
dibentangkan di antara mereka (dengan orang-orang 
Mu'min) satu tembok yang berpintu. Di sebelah dalamnya 
(sebelah golongan orang-orang Mu'min) disediakan rahmat 
dan di sebelah luarnya (sebelah golongan orang-orang 
Munafiq) yang setentang dengannya disediakan 'azab(13). 
(Golongan Munafigin) menyeru mereka (golongan 


Mu'minin): Bukankah di dunia dulu kami bersama kamu ? 
Jawab golongan Mu'minin: Ya, memang betul, tetapi kamu 
telah membinasakan diri kamu sendiri, kamu menunggu- 
nunggu peluang (untuk mencelakakan kami), kamu ragu- 
ragu, kamu ditipu angan-angan yang kosong sehingga 
datanglah maut yang ditetapkan Allah dan kamu telah 
diperdayakan syaitan tentang Allah(14). Oleh itu, pada hari 
ini tidak lagi diterima sebarang bayaran tebusan dari kamu 
(wahai orang-orang Munafiq) dan tidak pula dari orang- 
orang yang kafir. Tempat kediaman kamu ialah Neraka. 
Itulah satu-satunya penaung kamu dan itulah seburuk-buruk 
tempat kembali"( 1 5). 

(Latar belakang dan pokok pembicaraan) 

Keseluruhan surah ini merupakan satu seruan yang 
dihadapkan kepada kelompok Muslimin supaya 
merealisasikan hakikat keimanan itu pada diri mereka 
sendiri. Hakikat inilah yang menjadikan mereka ikhlas 
menjalankan da'wah Allah. Mereka tidak sayangkan 
apa sahaja untuk da'wah, mereka tidak akan 
menyimpan apa sahaja untuk keperluan da'wah sama 
ada nyawa atau harta kekayaan dan segala isi hati. 
Hakikat inilah yang mengubahkan jiwa manusia 
menjadi jiwa-jiwa Rabbaniyah yang hidup di atas 
bumi, yang berneracakan neraca Allah. Dan nilai-nilai 
yang dijunjung tinggi dan direbutkan mereka ialah 
nilai-nilai yang mempunyai timbangan yang berat di 
dalam neraca Allah. Hakikat inilah yang membuat hati 
manusia menyedari hakikat Allah. Oleh itu, apabila 
disebut Allah hatinya terus khusyu' dan gementar dan 
dia akan menjauhkan dirinya dari segala penghalang 
yang menyekatkannya dari bertawajjuh kepada Allah. 


Berdasarkan hakikat yang agung inilah surah ini 
menyeru kelompok Muslimin supaya berkorban untuk 
Sabilullah, iaitu mengorbankan jiwa dan harta benda: 

"Berimanlah kamu kepada Allah dan Rasul-Nya dan 
belanjakanlah (untuk Sabiluilah) sebahagian dari harta yang 
Allah jadikan kamu sebagai wakil pemegang amanahnya. 
Oleh itu orang-orang yang beriman dari golongan kamu dan 
membelanjakan harta benda mereka akan memperolehi 
pahala yang amat besar(7). Mengapakah kamu tidak 
beriman kepada Ailah, sedangkan Rasul menyeru kamu 
supaya beriman kepada Tuhan kamu dan dia telah pun 
mengambil perjanjian dari kamu jika kamu benar 
beriman?(8). Dialah yang menurunkan kepada hamba-Nya 
ayat-ayat yang terang untuk mengeluarkan kamu dari 
kegelapan-kegelapan kepada nur, dan sesungguhnya Allah 
Maha Penyayang dan Maha Pengasih terhadap kamu(9). 
Mengapakah kamu tidak berbelanja untuk Sabiluilah , 
sedangkan Aliahlah yang memiliki warisan langit dan bumi ? 
Tidaklah sama darjat di antara kamu dengan golongan 
mereka dari kalangan kamu yang telah membelanja (untuk 
Sabiluilah) sebelum kemenangan (menguasai negeri Makkah) 
dan turut berperang. Mereka lebih tinggi darjatnya dari 
orang-orang yang telah membelanja selepas itu dan turut 
berperang. Allah telah menjanjikan kepada masing-masing 
balasan yang sebaik-baiknya. Sesungguhnya Allah Maha 
Mengetahui segala apa yang dilakukan kamu. "(1 0) 

Berdasarkan hakikat agung ini juga surah ini 
menyeru kelompok Muslimin supaya khusyu' kepada 
Zikrullah dan tunduk kepada perintah yang benar 
yang diturunkan Allah supaya pengorbanan itu 
merupakan hasil dari perasaan khusyu' yang lahir dari 
hakikat keimanan yang agung ini: 



"Belumkah sampai masanya bagi orang-orang yang beriman 
supaya hati mereka tunduk kepada peringatan Allah dan 
kepada kebenaran yang telah diturunkan-Nya? Dan 
janganlah pula mereka jadi seperti orang-orang yang telah 
diturunkan kitab suci sebelum ini kemudian setelah mereka 
dilalui masa yang panjang , maka hati mereka menjadi keras 
dan kebanyakan dari mereka adalah orang-orang yang 
fasig. "(1 6) 


Surah ini juga menetapkan nilai-nilai dunia dan nilai- 
nilai Akhirat dan menyeru kelompok Muslimin supaya 
memilih neraca yang berat dan berlumba-Iumba 
mencari nilai-nilai yang kekal: 





\jS\t 



(§) 


"Ketahuilah bahawa sesungguhnya kehidupan dunia ini 
hanyalah pemainan dan hiburan, perhiasan, bermegah- 
megah di antara kamu dan perlumbaan membanyakkan 
harta dan anak-anak, la adalah laksana air hujan yang 
menghidupkan tumbuh-tumbuhan yang mengkagumkan \ 
para penanam, kemudian tumbuh-tumbuhan itu menjadi j 
kering dan engkau lihat warnanya kuning, kemudian ia 
menjadi reput. Dan di Akhirat kelak disediakan 'azab yang 
dahsyat dan keampunan dari Allah dan keredhaan-Nya. Dan 
kehidupan dunia itu tidak lain melainkan hanya suatu 
keni'matan yang memperdayakan(20) Berlumba-lumbalah 
kamu mendapatkan keampunan dari Tuhan kamu dan 
mendapatkan Syurga yang luasnya ialah seluas langit dan 
bumi yang disediakan untuk orang-orang yang beriman 
kepada Allah dan Rasul-Nya. Itulah limpah kurnia Aliah yang 
diberikan kepada sesiapa yang dikehendaki-Nya dan Allah 
memiliki limpah kurnia yang amat besar. "(2 1 ) 


Di samping surah ini merupakan satu seruan umum 
yang berkekalan kepada hakikat keimanan itu, maka 
surah ini juga nampaknya memperkatakan satu 
keadaan yang wujud dalam kelompok Muslimin 
ketika turunnya surah ini di dalam masyarakat 
Madinah dalam masa yang bermula dari tahun yang 
keempat Hijrah sehingga selepas kemenangan 
menguasai negeri Makkah. 


Di samping angkatan pelopor yang 
memperjuangkan Islam yang terdiri dari orang-orang 
Muhajirin dan Ansar yang telah menunjukkan 
setinggi-tinggi contoh yang pernah diketahui manusia 
dalam usaha mereka untuk merealisasikan hakikat 
keimanan pada diri mereka sendiri dan kesanggupan 
mereka mengorbankan jiwa raga dan harta benda 
mereka dengan keikhlasan yang amat cemerlang dan 
ketulusan yang sempurna, iaitu pengorbanan yang 
bebas dari ikatan-ikatan keduniaan, dari dorongan- 
dorongan naluri dan dari halangan-halangan di jalan 
menuju kepada Allah. 

Di samping angkatan pelopor Islam yang istimewa 
dan luar biasa ini, di sana dalam kelompok Muslimin - 
terdapat satu lagi golongan yang tidak mencapai taraf 
keimanan yang setulus dan setinggi angkatan ini 
terutama selepas kemenangan menakluk Makkah di 
mana Islam telah muncul dengan gagahnya dan 
orang ramai berduyun-duyun memeluknya dan di 
antara mereka terdapat orang-orang yang belum lagi 
memahami hakikat keimanan yang agung itu dan 

belum menghayatinya dan berjuang untuknya 
sebagaimana yang dihayati oleh angkatan pelopor 
Islam yang bersih dan tulus ikhlas kepada Allah itu. 

Orang-orang Islam dari golongan yang satu lagi itu 
masih merasa keberatan untuk berkorban demi 
kepentingan agama Allah. Mereka merasa begitu sulit 
untuk menyempurnakan komitmen-komitmen 'aqidah 
yang memerlukan pengorbanan jiwa dan harta 
benda. Mereka memandang tinggi kepada nilai-nilai 
hidup dunia dan hiasan-hiasannya. Mereka tidak 
berdaya melepaskan diri dari godaan-godaannya. 

Kepada golongan inilah khususnya surah ini 
menghadapkan seruannya yang memberangsangkan 
itu sebagaimana, kami telah jelaskan contoh- 
contohnya. Seruan-seruan itu ditujukan kepada 
mereka supaya mereka membebaskan jiwa mereka 
dari ikatan-ikatan dan dorongan keduniaan dan 
meningkatkannya ke taraf hakikat keimanan yang 
agung di mana seluruh nilai-nilai bumi menjadi kecil 
dan seluruh penghalangnya hancur lebur dalam 
kehangatan keimanan itu. 

Begitu juga di sana ada satu lagi golongan selain 
dari golongan ini, iaitu golongan Munafiqin. 
Golongan ini bercampur aduk dan tidak jelas 
terutama ketika Islam muncul dengan gagahnya dan 
orang-orang Munafiqin terpaksa menyembunyi dan 
menyorok-nyorokkan diri mereka sedangkan hati 
mereka terumbang-ambing, tidak bersih dan tidak 
ikhlas. Mereka menunggu-nunggu peluang untuk 
bertindak jahat, dan mereka dihanyutkan oleh 
pakatan-pakatan yang menimbulkan fitnah dan huru- 
hara. Golongan inilah yang digambarkan nasib 
kesudahan mereka dalam surah ini pada hari Qiamat 
kelak, di mana mereka dibeza dan dipisahkan dari 
orang-orang Mu'min. 




"Pada hari (Qiamat) engkau (Muhammad) akan meiihat 
orang-orang Mu'min lelaki dan perempuan , (berseri-seri) 
cahaya mereka memancar di hadapan dan di kanan mereka. 
(Diucapkan kepada mereka): Pada hari ini ada berita gembira 
untuk kamu , iaitu Syurga yang mengalir di bawahnya 
sungai-sungai dan kamu akan hidup kekal di dalamnya, 
itulah kejayaan yang maha besar(12). Pada hari (Qiamat) 
nanti engkau akan melihat orang-orang Munafiqin lelaki dan 
perempuan (yang meraba-raba dalam gelap-gelita) merayu 
kepada orang-orang yang beriman: Tunggulah kami 
sebentar supaya kami dapat mengambil sebahagian dari 
cahaya kamu. Lalu dijawab kepada mereka : Baliklah kamu 
semula ke belakang (alam dunia) dan carilah cahaya di sana , 
kemudian dibentangkan di antara mereka (dengan orang- 
orang Mu'min) satu tembok yang berpintu. Di sebelah 
dalamnya (sebelah golongan orang-orang Mu'min) 
disediakan rahmat dan di sebelah luarnya (sebelah golongan 
orang-orang Munafiqin) yang setentang dengannya 
disediakan 'azab(13). (Golongan Munafiqin) menyeru 
mereka (golongan Mu'minin): Bukankah di dunia dulu kami 
bersama kamu? Jawab golongan Mu'minin: Ya , memang 
betul, tetapi kamu telah membinasakan diri kamu sendiri, 
kamu menunggu-nunggu peluang (untuk mencelakakan 
kami), kamu ragu-ragu, kamu ditipu angan-angan yang 
kosong sehingga datanglah maut yang ditetapkan Allah dan 
kamu telah diperdayakan syaitan tentang Allah(1 4). Oleh itu, 
pada hari ini tidak lagi diterima sebarang bayaran tebusan 
dari kamu (wahai orang-orang Munafiqin) dan tidak pula 
dari orang-orang yang kafir. Tempat kediaman kamu ialah 
Neraka. Itulah satu-satunya penaung kamu dan itulah 
seburuk-buruk tempat kembali. "(15) 

Di samping golongan ini terdapat pula golongan 
Ahlil-Kitab yang terdiri dari kaum Yahudi dan kaum 
Kristian yang mendiami Semenanjung Tanah Arab itu. 
Surah ini juga menyebut sebahagian kecil dari 
kedudukan dan pendirian mereka dahulu dan 
sekarang pada masa itu seperti menyebut kekerasan 
hati mereka ketika mengingatkan orang-orang 
Mu'min supaya jangan mencontohi mereka. 



"Dan janganlah pula mereka jadi seperti orang-orang yang 
telah diturunkan kitab suci sebelum ini kemudian setelah 
mereka dilalui masa yang panjang, maka hati mereka telah 
menjadi keras. "( 1 6) 


Keterangan ini biasanya ditujukan khusus kepada 
orang Yahudi. Surah ini juga menyebut keadaan 
kaum Kristian. 

"Kemudian Kami iringi di beiakang mereka dengan rasul- 
rasul Kami dan Kami iringi pula dengan Isa putera Maryam 
dan Kami kurniakan Injil kepadanya i, dan Kami jadikan di 
dalam hati orang-orang yang mengikutinya perasaan kasihan 
belas. Dan cara hidup Rahbaniyah yang diada-adakan 
mereka itu Kami tidak mewajibkannya ke atas mereka , 
mereka tidak berbuat demikian melainkan kerana mencari 
keredhaan Allah , tetapi mereka tidak memelihara cara hidup 
itu dengan sebaik-baik pemeliharaan. Oleh itu. Kami 
kurniakan kepada orang-orang yang beriman dari golongan 
mereka pahala mereka dan sebilangan ramai dari mereka 
adalah orang-orang yang fasiq."(27) 

****** 

Oleh sebab pokok pembicaraan surah ini dituju 
untuk menegakkan hakikat keimanan di dalam hati 
dan untuk mewujudkan khusyuk taqwa, keikhlasan, 
ketulusan dan kesanggupan berkorban yang lahir dari 
'aqidah keimanan itu, maka surah ini telah 
menggunakan satu cara yang berkesan untuk 
menegakkan hakikat ini dalam hati manusia yang 
dihadapinya di masa itu, juga dalam hati manusia 
yang terdapat dalam setiap masyarakat Islam, iaitu 
satu cara yang hampir sama dengan cara Surah-surah 
Makkiyah yang penuh dengan penerangan- 
penerangan yang berkesan yang membawa nada- 
nada yang menawan hati dan perasaan. 

Bahagian pertama surah ini khususnya 
mengandungi sekumpulan ayat-ayat yang amat 
berkesan yang ditujukan kepada hati manusia. Ia 
menerangkan sekumpulan sifat-sifat Allah S.W.T., 
iaitu . sifat-sifat yang memperkenalkan Allah di 
samping memberi pemberangsangan yang memikat 
hati supaya mereka tulus ikhlas kepada-Nya, iaitu 
ketulusan dan keikhlasan yang terbit dari kesedaran 
terhadap hakikat ketuhanan Yang Tunggal yang 
menguasai alam buana sepenuhnya, juga kesedaran 
terhadap hakikat bahawa segala-galanya akan pulang 
kepada Allah pada akhir perjalanan dan hakikat ilmu 
Allah yang mengetahui segala isi hati dan kandungan 
dada, juga hakikat bahawa segala-galanya 
bertawajjuh kepada Allah dengan ibadat dan tasbih: 






"Segala makhluk yang ada di langit dan di bumi bertasbih 
memuji Allah. Dan Dialah Yang Maha Perkasa dan Maha 
Bijaksana(l).' Dialah yang memiliki kerajaan langit dan bumi. 
Dialah yang menghidup dan yang mematikan dan Dia Maha 
Berkuasa di atas segala sesuatu(2). Dialah Yang Maha Awal 
dan Maha Akhir, Yang Maha Zahir dan Yang Maha Batin 
dan Dia Maha Mengetahui segala sesuatu (3). Dialah yang 
menciptakan langit dan bumi dalam masa enam hari \ 
kemudian Dia bersemayam di atas 'Arasy. Dia mengetahui 
segala sesuatu yang masuk ke dalam bumi dan segala 
sesuatu yang keluar darinya, dan segala sesuatu yang turun 
dari langit dan segala sesuatu yang naik kepadanya. Dan Dia 
bersama kamu di mana sahaja kamu berada, dan Allah 
Maha Melihat segala sesuatu yang dilakukan kamu(4). Dia 
memiliki kerajaan langit dan bumi dan kepada Allah 
dikembalikan segala urusan(5). Dialah yang memasukkan 
waktu malam ke dalam waktu siang dan memasukkan 
waktu siang ke dalam waktu malam dan Dia Maha 
Mengetahui segala isi hati. "(6) 

Bahagian pertama surah ini sendiri dengan 
berbagai-bagai nadanya adalah cukup untuk 
menggoncangkan hati manusia sekuat-kuatnya dan 
menimbulkan perasaan gerun, takut dan menggeletar 
di samping menimbulkan perasaan gemar yang 
berkobar-kobar untuk menunjukkan keikhlasan dan 
ketulusan kepada Allah dan berlindung pada-Nya, 
juga untuk membebaskan diri dari halangan-halangan 
dan rasa keberatan yang mengganggu seseorang dari 
menyambut seruan Allah supaya membersihkan 
dirinya dari perasaan bakhil dan kikir untuk 
mengorbankan jiwa dan harta benda demi 
kepentingan agama Allah. Tetapi di dalam surah ini 
juga terkandung banyak galakan yang berkesan di 
celah-celah seruan itu dan menguatkan seruan itu di 
berbagai-bagai tempat seperti gambaran keadaan 
orang Mu'min lelaki dan perempuan yang indah 
gemilang di dalam ayat: 

"Pada hari (Qiamat) engkau (Muhammad) akan melihat 
orang-orang Mu'min lelaki dan perempuan , (berseri-seri) 
cahaya mereka memancar di hadapan dan di kanan mereka . 
(Diucapkan kepada mereka ): Pada hari ini ada berita gembira 
untuk kamu ; iaitu Syurga yang mengalir di bawahnya 
sungai-sungai dan kamu akan hidup kekal di dalamnya. 
Itulah kejayaan yang maha besar."(12) 

Juga gambaran yang menjelaskan betapa kerdilnya 
hidup dunia dan nilai-nilainya di samping nilai-nilai 
Akhirat dan berbagai-bagai perkara yang besar yang 
akan berlaku pada hari itu. 


Begitu juga dalam surah ini terdapat satu lagi 
keterangan yang memulangkan hati kepada hakikat 
tagdir Ilahi yang menguasai alam buana: 



"Tiada suatu yang menimpa bumi dan tiada suatu yang 
menimpa diri kamu melainkan semuanya telah tersurat di 
dalam kitab Lauh Mahfuz sebelum Kami ciptakannya. 
Sesungguhnya urusan yang sedemikian amat mudah kepada 
Al la h (22). (Hakikat ini dijelaskan) supaya kamu tidak 
berdukacita terhadap ni'mat-ni'mat yang terluput dari kamu 
dan supaya kamu tidak terlalu gembira dengan ni'mat- 
ni'mat yang dikurniakan kepada kamu. Dan Allah tidak 
sukakan setiap orang yang angkuh dan membanggakan 
dirinya(23). Iaitu orang-orang yang kikir dan menyuruh 
orang lain supaya bersifat kikir. Dan barang siapa yang 
berpaling, maka Allah Maha Kaya dan Maha Terpuji. "(24) 

supaya jiwa seseorang itu tenang tenteram apabila 
menerima sebarang kebaikan atau keburukan dalam 
perjalanannya menuju kepada Allah, iaitu ia tidak 
melayang-layang kerana takut dan tidak pula berlagak 
sombong kerana gembira ketika menghadapi 
kesusahan dan kesenangan, dan tidak sekali-kali 
mensyirikkan Allah dengan apa cara sekalipun, kerana 
segala-galanya ditentukan oleh perencanaan Ilahi 
hingga ke suatu masa yang tertentu. Dan pada 
akhirnya segala-galanya akan pulang kepada Allah. 


Dalam membicarakan maudhu'nya, surah ini 
meneruskan pembicaraannya dengan dua pusingan. 
Pusingan pertama telah kami terangkan di permulaan 
pendahuluan ini, dan di celah-celah pusingan pertama 
itu diselingkan dengan bahagian-bahagian pusingan 
yang kedua, kedua-duanya mempunyai pertalian yang 
rapat dan bersambung satu sama lain. Cukuplah 
sekadar ini supaya kita dapat teruskan dengan 
pentafsiran surah ini secara terperinci: 

5je sfc sfc % * * 


(Pentafsiran ayat-ayat 1 - 6) 



"Segala makhluk yang ada di langit dan di bumi bertasbih 
memuji Allah. Dan Dialah Yang Maha Perkasa dan Maha 
Bijaksana(l). Dialah yang memiliki kerajaan langit dan bumi. 
Dialah yang menghidup dan yang mematikan dan Dia Maha 
Berkuasa di atas segala sesuatu(2). Dialah Yang Maha Awal 
dan Maha Akhir, Yang Maha Zahir dan Yang Maha Batin 
dan Dia Maha Mengetahui segala sesuatu(3). Dialah yang 
menciptakan langit dan bumi dalam masa enam hari, 
kemudian Dia bersemayam di atas 'Arasy. Dia mengetahui 
segala sesuatu yang masuk ke dalam bumi dan segala 
sesuatu yang keluar darinya, dan segala sesuatu yang turun 
dari langit dan segala sesuatu yang naik kepadanya. Dan Dia 
bersama kamu di mana sahaja kamu berada, dan Allah 
Maha Melihat segala sesuatu yang dilakukan kamu(4). Dia 
memiliki kerajaan langit dan bumi dan kepada Allah 
dikembalikan segala urusan(5). Dialah yang memasukkan 

waktu malam ke dalam waktu siang dan memasukkan 
waktu siang ke dalam waktu malam ; dan Dia Maha 
Mengetahui segala isi hati. "(6) 


Bahagian pertama yang memberangsang dan 
terpilih ini di mana termuat penerangan-penerangan 
mengenai sifat-sifat Ilahi yang menjadi dan 
menciptakan segala sesuatu, yang meliputi segala 
sesuatu, yang menguasai segala sesuatu dan yang 
mengetahui segala sesuatu, juga penerangan- 
penerangan yang mengemukakan ciptaan-ciptaan 
qudrat Allah di langit dan di bumi, yang mengetahui 
segala rahsia yang tersembunyi di dalam dada dan di 
dalam liku-liku lubuk hati dan yang memperhatikan 
alam buana dan segala isi dan penghuninya. 


Bahagian pertama yang memberangsang dan yang 
terpilih ini adalah menyentuh hati manusia. Ia 
menggoncangkan hati mereka sekuat-kuatnya dan 
sekeras-kerasnya, ia membawa hati mereka 
menjelajah ke seluruh alam buana dan di sana mereka 
tidak menemui melainkan hanya Allah, mereka tidak 
melihat melainkan hanya Allah, mereka tidak merasa 
melainkan hanya Allah. Mereka tidak mengetahui di 
manakah tempat mereka hendak melarikan diri dari 
qudrat Allah dan di manakah tempat untuk 
menyembunyikan diri mereka dari ilmu Allah? Tiada 
tempat kembali bagi mereka melainkan kepada Allah, 
tiada hala tujuan bagi mereka melainkan kepada 
Allah: 


0 

Segala makhluk yang ada di langit dan di bumi bertasbih 
memuji Allah. Dan Dialah Yang Maha Perkasa dan Maha 
Bijaksana."(1) 


Pengertian Tasbih Segala Makhluk Kepada Allah 

Demikianlah bunyi nas Af-Qur'anul-Karim di 
permulaan surah dan seluruh pelusuk alam bergema 
dengan suara yang bersahut-sahutan bertasbih 
memuji Allah, dan segala sesuatu di langit dan di 
bumi membisikkan tasbih kepada Allah, iaitu bisikan 
yang didengari setiap hati yang terbuka, iaitu hati 
yang tidak tertutup dengan hijab-hijab fana. 
Pengertian yang zahir dari ayat ini tidak perlu lagi 
ditakwil, kerana Allah telah berfirman begitu, 
sedangkan kita tidak mengetahui apa-apa tentang 
tabi'at alam buana ini dan ciri-cirinya lebih tepat dari 
apa yang telah diterangkan Allah S.W.T. sendiri 
mengenainya. Oleh itu, pengertian "Segala makhluk 
yang ada di langit dan di bumi bertasbih kepada 
Allah" ialah segala makhluk yang ada di langit dan di 
bumi bertasbih memuji Allah, tanpa apa-apa ta'wilan 
dan tanpa apa-apa pindaan. Dan nas ini kita boleh 
mengambil kesimpulan bahawa segala makhluk yang 
ada di langit dan di bumi masing-masing mempunyai 
roh, dan dengan roh inilah makhluk-makhluk itu 
bertawajjuh kepada Allah Penciptanya dengan tasbih. 
Inilah kefahaman yang paling hampir yang diakui 
benar oleh keterangan-keterangan dari athar-athar 
yang sahih di samping diakui benar oleh pengalaman 
setengah-setengah hati yang salih di sa'at-sa'at 


kejernihan dan iluminasinya yang gemilang, dan di 
sa'at-sa'at perhubungannya dengan hakikat yang 
tersembunyi di dalam segala kejadian di sebalik rupa 
dan bentuknya. Di dalam Al-Qur'anul-Karim terdapat 
firman Allah: 



"Hai gunung-ganang dan burung-burung bertasbihlah 
berulang-ulang kali bersama Daud." 


(Surah Saba': 10) 

Lalu gunung-ganang sama seperti burung turut 
bertasbih berulang-ulang kali bersama Nabi Daud a.s. 
Dalam sebuah hadith yang dikeluarkan oleh Muslim di 
dalam Sahihnya dari Jabir ibn Samurah katanya, sabda 
Rasulullah s.a.w.: 


(Jl t o j JJ 1 oj 

"Sesungguhnya di Makkah ada batu yang memberi salam 
kepadaku beberapa malam selepas aku dibangkitkan 
menjadi rasul dan sekarang aku masih mengenalinya . " 

At-Tirmizi telah meriwayatkan dengan isnadnya dari 
'Ali ibn Abu Talib Karramallahu wajhahu katanya: 
"Aku bersama Rasulullah di Makkah. Kami keluar 
bersiar di setengah-setengah kawasannya. Tiada 
pokok dan tiada bukit yang dilaluinya melainkan 
semuanya berkata, "Assaiamu 'alaika, ya Rasulullah." 
Al-Bukhari pula telah meriwayatkan dengan isnadnya 
dari Anas ibn Malik katanya: "Rasulullah s.a.w. 
biasanya berkhutbah berhampiran batang pokok 
kurma dan apabila mereka membuat mimbar 
untuknya dan beliau pun berkhutbah di atasnya, 
maka batang pokok kurma itu pun merengek-rengek 
seperti suara rengekan unta, lalu Rasulullah pun turun 
mengusapnya dan ia pun terus tenang." 


Ayat-ayat Al-Qur'an amat banyak dan cukup jelas 
menyatakan hakikat kauniyah (kebuanaan) ini: 

A ol A>jj\ 


) ^ K. 

j j Aj 


- ' % ' 




" Tidakkah engkau tahu bahawa kepada Allah Itu bertasbih 
segala penghuni langit dan bumi juga burung-burung 
dengan mengembangkan sayapnya. Masing-masing 
mengetahui solat dan tasbihnya. " 


(Surah an-Nur: 41) 


4 


"Tidakkah engkau tahu bahawa kepada Allah itu sujudnya 
segala penghuni langit dan penghuni bumi i, matahari bulan , 
bintang-bintang , gunung-ganang , , pokok-pokok , binatang- 
binatang dan sebahagian ramai dari manusia. " 

(Surah al-Hajj: 18) 




U 





"Tiada suatu makhluk pun melainkan semuanya bertasbih 
memuji-Nya, tetapi kamu tidak memahami tasbih mereka." 


(Surah al-lsra': 44) 


Tiada sebab yang perlu untuk mentakwilkan nas-nas 
yang jelas itu dengan tujuan untuk disesuaikan 
dengan pranggapan-pranggapan mengenai tabi'at 
segala sesuatu yang tidak diambil dari Al-Qur'an, 
kerana segala anggapan kita mengenai makhluk- 
makhluk yang wujud dan segala kefahaman kita 
mengenai alam buana pertama-tamanya pastilah 
datang dari kenyataan-kenyataan yang ditetapkan 
oleh Allah sendiri selaku Pencipta alam buana dan 
makhluk-makhluk yang wujud. 



"Dan Dialah Yang Maha Perkasa dan Maha Bijaksana. "(1) 


berlaku melainkan menurut perencanaan yang telah 
ditetapkan-Nya. 

Hayat masih menjadi rahsia dan sumber hayat juga 
masih menjadi suatu rahsia. Tiada siapa pun yang 
dapat mengatakan dari mana hayat itu datang dan 
bagaimana Dia datang, dan lebih-lebih lagi tiada 
seorang pun tahu apakah hakikat hayat itu. Nas Al- 
Qur'an mengatakan bahawa Allah itulah yang 
menghidup, yakni yang memberi hayat kepada 
makhluk-makhluk yang bernyawa. Dan tiada seorang 
pun yang dapat menolak fakta ini dan menegakkan 
fakta yang lain. Maut itu juga seperti hayat, ia 
merupakan satu rahsia yang tertutup. Tiada siapa pun 
yang mengetahui tabi'atnya dan tiada siapa pun yang 
boleh menciptakan maut, kerana seorang yang tidak 
berkuasa memberi hayat tidak berkuasa pula 
merampaskannya. Ini semuanya merupakan 
fenomena-fenomena pemilikan Allah yang mutlak di 
langit dan di bumi. Dialah Tuhan yang menghidup 
dan mematikan. 



"Dan Dia Maha Berkuasa di atas segala sesuatu. "(2) 


Oleh itu, tasbih yang dilakukan oleh segala makhluk 
di langit dan di bumi itu merupakan satu cabangan 
pengakuan terhadap keperkasaan Allah yang 
mengatasi segala-galanya dan terhadap 
kebijaksanaan-Nya yang amat luas dan mendalam. 
Dialah Penguasa Agung yang menguasai segala 
sesuatu dengan kekuatan dan keperkasaan-Nya dan 
Dialah Pencipta Agung yang menciptakan segala 
makhluk mengikut kebijaksanaan-Nya. 

Sebaik sahaja hati manusia sedar dari kelimpahan 
pengertian ayat ini dan dari kehebatan pemandangan 
temasya makhluk-makhluk yang bertasbih kepada 
Allah Penciptanya yang mendiami langit dan bumi, 
maka Al-Qur'an dengan segera membawa hati 
manusia ke dalam satu penjelajahan yang baru di 
dalam kerajaan langit dan bumi: 



"Dialah yang memiliki kerajaan langit dan bumi. Dialah yang 
menghidup dan yang mematikan, dan Dia Maha Berkuasa di 
atas segala sesuatu. "(2) 


Segala makhluk di langit dan di bumi bertasbih 
memuji Allah Tuhan yang memiliki kerajaan langit dan 
bumi, tiada sekutu baginya dalam mentadbirkan 
kerajaannya. Itulah tasbih hamba kepada tuanmas 
yang memilikinya, Yang Maha Tunggal, yang 
menghidup dan yang mematikan, kerana itu Dialah 
yang menciptakan hayat dan menciptakan maut. 
Dialah yang menentukan hayat kepada setiap yang 
hidup dan menentukan kematiannya. Tiada yang 


Hakikat Iradat Allah Yang Mutlak 

Ini merupakan satu pernyataan umum yang tidak 
terbatas dan terikat. Kehendak iradat Allah yang 
mutlak itu lulus dan berkuatkuasa tanpa terbatas dan 
terikat Kehendak iradat Allah bergantung dengan 
segala sesuatu yang dikehendaki-Nya mengikut 
bagaimana yang dikehendaki-Nya. Segala bentuk 
batasan dan ikatan bagi kehendak iradat Allah yang 
difahami akat manusia menurut logiknya adalah satu 
kefahaman yang salah, yang terbit dari sifat akal 
manusia yang terbatas. Pemilikan kehendak iradat 
Allah yang menentukan undang-undang dan 
peraturan alam buana ini adalah termasuk dalam 
hakikat-hakikat kelulusan kuatkuasa kehendak iradat- 
Nya yang mutlak tanpa sebarang batasan dan ikatan. 
Allah memilih undang-undang dan peraturan- 
peraturan itu dengan sepenuh kebebasan dan 
menguat-kuasakannya di alam ini tanpa terikat 
dengan sebarang ikatan dan batasan setelah 
dikuatkuasakannya. Kebebasan pemilihan Allah itu 
terus berlaku selama-lamanya di sebalik undang- 
undang dan peraturan ini. 

Al-Qur'an memberi perhatian yang amat besar 
terhadap hakikat iradat Allah yang mutlak ini dan ia 
menerangkan hakikat itu pada setiap kesempatan 
yang munasabah untuk menegaskan kebebasan 
iradat Allah dari segala ikatan sehingga dari tindakan 
iradat itu sendiri supaya hakikat ini tetap jelas dan 
kefahaman terhadapnya tetap bersih tidak 
mengelirukan. Allah telah berjanji akan membalaskan 
ahli Syurga dengan kehidupan yang kekal abadi 
dalam Syurga, dan demikian juga janji-Nya kepada 
ahli Neraka. Janji ini adalah terbit dari iradat-Nya, 
tetapi la mengekalkan iradat-Nya itu tetap bebas di 
luar lingkungan janji itu sendiri, sedangkan janji itu 

adalah hasil dari tindakan iradat-Nya. Firman-Nya 
terhadap dua golongan ini: 



"Mereka kekal di dalamnya (Syurga dan Neraka) selama 
kekalnya langit dan bumi kecuali Tuhanmu menghendaki 
sesuatu yang lain. " 


(Surah Hud: 107-108) 

Demikianlah diterangkan di setiap tempat dalam Al- 
Qur'an yang menyebut perkara yang seperti ini. Oleh 
kerana itu di sini tiada lagi ruang bagi logik pemikiran 
manusia dan bagi keputusan-keputusan yang telah 
diambilnya untuk menggugatkan hakikat ini. Manusia 
wajib mengambil segala anggapan ketetapannya dari 
Al-Qur'an bukannya dari sumber yang lain dari Al- 
Qur'an. 

Kerana itu tergambar kepada hati manusia di celah- 
celah ayat ini kuasa Allah yang mutlak dalam 
kerajaan-Nya dan tiada sekutu bagi-Nya dalam 
pentadbiran kerajaan-Nya. Dialah Tuhan di mana 
seluruh manusia bertawajjuh kepadanya dengan 
tasbih, dan Dia berhak menerima tawajjuh dan 
seluruh manusia wajib bertawajjuh kepada-Nya. 

****** 

Sebaik sahaja Al-Qur'an selesai menggambarkan 
hakikat yang agung ini, iaitu hakikat yang memenuhi 
dan melimpahi hati manusia, maka ia memperlihatkan 
satu hakikat yang lain pula yang mungkin lebih besar 
dan lebih kuat iaitu hakikat tiada kewujudan yang 
haqiqi bagi segala sesuatu di alam buana ini, kerana 
kewujudan haqiqi yang tunggal ialah milik Allah 
S.W.T. Yang Maha Esa sahaja, dan kerana itu Allah 
meliputi segala sesuatu dan mengetahui segala 
sesuatu: 



"Dialah Yang Maha Awal dan Maha Akhir, Yang Maha lahir 
dan Yang Maha Batin dan Dia Maha Mengetahui segala 
sesuatu. "(3) 


Maksudnya, Dialah Yang Maha Awal tiada suatu 
sebelumnya dan Dialah Yang Maha Akhir. Dialah 
Yang Maha Zahir tiada suatu di atas-Nya dan Dialah 
Yang Maha Batin tiada suatu di bawah-Nya. 

Sifat Yang Maha Awal dan Maha akhir adalah 
meliputi seluruh hakikat zaman, dan sifat Yang Maha 
Zahir dan Maha Batin meliputi seluruh hakikat 
tempat. Kedua-duanya bersifat mutlak belaka. 
Apabila hati manusia melihat, maka ia tidak akan 
mendapati satu kewujudan yang haqiqi bagi segala 
sesuatu melainkan kewujudan Allah. Seluruh asas 
kewujudan haqiqi hanya thabit bagi Allah sahaja dan 
tidak thabit kepada yang lain dari-Nya sehingga 


kewujudan hati manusia ini sendiri tidak mungkin 
wujud melainkan diambil dari kewujudan Allah. 
Tegasnya kewujudan Allah merupakan kewujudan 
haqiqi, dan dari kewujudan-Nya segala sesuatu yang 
lain mengambil kewujudannya masing-masing. 
Hakikat kewujudan Allah merupakan hakikat yang 
pertama, dan dari hakikat yang pertama inilah segala 
sesuatu mengambil hakikatnya masing-masing dan 
tiada di sebalik-Nya hakikat yang zat dan kewujudan 
yang zat bagi sesuatu yang ada di alam buana ini. 



"Dan Dia Maha Mengetahui segala sesuatu. "(3) 

Ilmu Allah Merupakan Ilmu Hakikat Yang Sempurna 

.Maksudnya, Allah mempunyai ilmu hakikat yang 
sempurna kerana hakikat segala sesuatu adalah 
diambil atau lahir dari hakikat Ilahiyah. Tegasnya 
hakikat segala sesuatu itu adalah diliputi oleh ilmu 
Allah yang laduni, iaitu ilmu yang tidak disyarikati oleh 
seorang pun sama ada dari segi jenisnya, sifatnya dan 
caranya biarpun bagaimana tingginya makhluk- 
makhluk itu mengetahui keadaan-keadaan yang zahir 
dari segala kejadian itu. 

Apabila hakikat agung ini tertanam dalam hati 
seseorang, maka apakah lagi ertinya ia memberi 
perhatiannya kepada sesuatu yang lain di alam ini 
selain dari Allah S.W.T.? Kerana tidakkah segala 
sesuatu itu tidak mempunyai hakikat dan kewujudan 
yang haqiqi termasuk hati itu sendiri kecuali hakikat 
kewujudan yang diambil dari hakikat Allah yang 
agung itu? Kerana tidakkah segala sesuatu itu adalah 
waham yang hilang, di mana tiada yang wujud dan 
tiada yang kekal melainkan Allah yang mempunyai 
segala asas kewujudan dan baqa' yang abadi? 

Dengan tertanamnya hakikat ini dalam hati 
seseorang akan mengubahkan hati itu menjadi 
sebahagian dari hakikat ini, tetapi sebelum 
tertanamnya hakikat ini, maka cukuplah baginya 
hidup merenungi dan memahami maksud ayat AI- 
Qur'an ini dan berusaha untuk sampai kepada 
maksudnya yang tunggal. 

Para ahli tasawuf telah begitu tertarik dengan 
hakikat ini dan menyintainya. Mereka membuat 
pendekatan kepada hakikat ini dengan berbagai- 
bagai jalan. Setengah dari mereka berkata: Dia 
melihat Allah pada segala sesuatu yang ada di alam 
buana ini. 

Setengahnya pula berkata: Dia melihat Allah di 
sebalik segala kejadian yang ada di alam buana ini. 
Setengah yang lain lagi berkata: Dia melihat Allah dan 
tidak nampak sesuatu yang lain dari Allah di alam 
buana ini. Semua pendapat ini menunjukkan kepada 
hakikat yang agung itu apabila kita langkaui sahaja 
lafaz-lafaz yang zahir yang terbatas itu. Tetapi pada 
umumnya mereka telah dipersalahkan kerana mereka 
telah mengabaikan persoalan kehidupan dengan 
kefahaman itu, sedangkan Islam yang 
memperjuangkan pertimbangan hidup yang 

sempurna itu mahukan hati manusia memahami 
hakikat yang agung itu dan menghayatinya serta 
berjuang kerananya di samping menjalankan urusan 
pentadbiran khilafah di bumi ini dengan 

menyempurnakan segala kehendak-kehendak 
pentadbirannya, iaitu memberi perhatian yang berat 
dan berjuang dengan segala kesungguhannya untuk 
menegakkan agama Allah di bumi ini dan 
menganggapkan segala usaha itu sebagai hasil dari 
kefahaman yang memahami hakikat yang agung itu 
dengan kefahaman yang berimbang dan sesuai 
dengan fitrah manusia dan fitrah alam yang 
diciptakan Allah. 


* * * * * * 


Setelah mengumumkan hakikat yang agung itu, Al- 
Qur'an menerangkan pula bagaimana tercetusnya 
hakikat-hakikat kewujudan yang lain itu dari hakikat 
yang agung itu: 

"Dialah yang menciptakan langit dan bumi dalam masa 
enam hari ’ kemudian Dia bersemayam di atas 'Arasy. Dia 
mengetahui segala sesuatu yang masuk ke dalam bumi dan 
segala sesuatu yang keluar darinya , dan segala sesuatu yang 
turun dari langit dan segala sesuatu yang naik kepadanya . 
Dan Dia bersama kamu di mana sahaja kamu berada dan 
Allah Maha Melihat segala sesuatu yang r dilakukan kamu(4). 
Dia memiliki kerajaan langit dan bumi dan kepada Allah 
dikembalikan segala urusan(5). Dialah yang memasukkan 
waktu malam ke dalam waktu siang dan memasukkan 
waktu siang ke dalam waktu malam dan Dia Maha 
Mengetahui segala isi hati. "(6) 


Itulah hakikat penciptaan langit dan bumi, hakikat 
persemayaman Allah di atas 'Arasy, hakikat 
penguasaan Allah di atas seluruh makhluk, hakikat 
ilmu Allah yang mengetahui segala sesuatu dari 
makhluk ini, hakikat kehadiran Allah bersama setiap 
manusia di mana sahaja ia berada, hakikat kembalinya 
segala sesuatu kepada Allah Yang Tunggal, hakikat 
pengurusannya yang halus terhadap entiti sekalian 
alam dan hakikat ilmu-Nya yang mengetahui segala isi 
hati manusia. 


Seluruh hakikat ini adalah lahir dari hakikat agung 
yang pertama, dan pendedahan hakikat-hakikat ini 
dalam ruang kejadian alam menimbulkan berbagai- 
bagai kesan dan pengertian di dalam hati manusia, 
kerana langit dan bumi itu sentiasa menghadapi hati 
manusia dan sentiasa menimbulkan perasaan takjub 
terhadap kebesaran dan kehebatan kejadiannya. Di 
samping itu langit dan bumi juga merupakan 
makhluk-makhluk ciptaan Allah sama seperti hati 
manusia juga, sedangkan hati itu pula mempunyai 
hubungan kekeluargaan dan kemesraan dengannya. 
Seterusnya langit dan bumi memetik tali-tali hati 
untuk mencetuskan nada-nada lagu kesedaran yang 
laduni apabila hati itu menjurus kepadanya dan 
bermesra dengannya, la seolah-olah mendengar langit 
dan bumi itu berkata kepadanya bahawa Allah yang 
telah menjadikannya itulah juga Allah yang 
menjadikannya (hati). Langit dan bumi bertasbih 
memuji Allah Penciptanya, maka hati juga harus 
bertasbih memuji Penciptanya, di samping itu langit 
dan bumi terus menegaskan lagi kepada hati bahawa 
dia mengambil hakikat kewujudannya dari hakikat 
Allah Penciptanya dan dia (hati) juga seperti itu. Jadi 
di sana tiada hakikat melainkan hakikat Allah yang 
agung ini sahaja yang wajar dicurahkan seluruh 
perhatian. 


Pengertian Enam Hari Dan Pengertian ' Arasy 

Mengenai pengertian enam hari itu, maka tiada 
siapa pun yang mengetahui hakikatnya melainkan 
Allah. Hari-hari kita sekarang ini hanya merupakan 
bayangan yang lahir dari gerak pusingan bumi di 
sekeliling dirinya di hadapan matahari. Hari-hari kita 
ini adalah wujud selepas diciptakan langit dan bumi 
dan bukannya hari-hari ketika Allah ciptakan langit 
dan bumi. Oleh itu kita tinggalkan sahaja hakikat hati- 
hati itu kepada ilmu Allah agar Dia memperlihatkan 
kepada kita jika Dia kehendaki. 


Demikian juga pengertian 'Arasy, kita percaya 
kepadanya menurut sebagaimana yang telah 
diterangkan Allah dan kita tidak mengetahui 
hakikatnya. Tentang pengertian bersemayam di atas 
'Arasy, kita hanya dapat berkata bahawa ia hanya 
satu kinayah atau kiasan dari penguasaan Allah di 
atas seluruh makhluk-Nya. Ini berdasarkan kepada 
bukti-bukti yang kita tahu dengan yakin dari Al- 
Qur'an bahawa Allah S.W.T. tidak melalui perubahan- 
perubahan keadaan, dengan erti Dia tidak berada 
dalam satu keadaan di mana Dia tidak bersemayam di 
atas 'Arasy kemudian diikuti pula dengan satu 
keadaan yang lain di mana dia bersamayam di atas 
'Arasy. Pendapat yang mengatakan bahawa kita 
percaya bahawa Allah bersemayam di atas 'Arasy 
tetapi kita tidak mengetahui cara persemayaman-Nya 
adalah pendapat yang tidak dapat mentafsirkan 
dengan jelas firman Allah: 


i 


'S u 


"Kemudian Dia bersemayam di atas Arasy. "(4) 

Lebih baik kita berkata bahawa maksud 
bersemayam di atas 'Arasy itu adalah satu kinayah 
atau kiasan dari penguasaan Allah di atas seluruh 
makhluk-Nya sebagaimana kami telah jelaskan tadi. 
Ta'wilan ini tidak mengeluarkan kita dari kaedah yang 
kita telah terangkan sebelum ini kerana ta'wilan ini 
bukannya keluar dari ketetapan dan kefahaman kita 
sendiri malah bersandar kepada ketetapan-ketetapan 
Al-Qur'an sendiri, iaitu bersandarkan kepada 
kefahaman yang dibayangkan oleh AI-Qur'an tentang 
zat Aliah dan sifat-sifat-Nya. 


Di samping menerangkan penciptaan Allah dan 
penguasaan ilmu-Nya yang syumui dan halus itu, Al- 
Qur'an menggambarkan pula bidang-bidang ilmu-Nya 
dengan gambaran yang membuat hati seseorang 
begitu berminat meneliti bidang-bidang ilmu Allah 
yang luas ini dan memahaminya dalam harakatnya 
yang berterusan dan tidak pernah berhenti itu. 
Penjelasan Al-Qur'an ini bukanlah semata-mata 
hendak menyebut ilmu Allah dan hakikatnya yang 
mujarrad, malah ia merupakan satu penjelasan yang 
berkesan, memberangsang, memenuhi segala sudut 
jiwa, menggerakkan perasaan-perasaan hati, 
meluaskan aktiviti pemikiran dan pergerakan 
imaginasi dan menggerakkan kegiatan-kegiatan 
pemikiran dan imaginasi: 




"Dia mengetahui segala sesuatu yang masuk ke daiam bumi 
dan segaia sesuatu yang keiuar darinya , dan segaia sesuatu 
yang turun dari iangit dan segaia sesuatu yang naik 
kepadanya."(4) 


Bidang-bidang Ilmu Allah 

Pada setiap detik berbagai-bagai jenis hidup- 
hidupan dan benda-benda yang tidak terhitung 
bilangannya masuk ke dalam bumi dan dalam detik- 
detik yang sama juga berbagai-bagai makhluk yang 
tidak terhingga banyaknya keluar dari bumi. Pada 
setiap detik hujan, cahaya, tahi bintang (meteor), 
malaikat-malaikat, taqdir-taqdir dan rahsia-rahsia 
turun dari langit, dan dalam detik-detik yang sama 
juga berbagai-bagai makhluk yang dapat dilihat dan 
yang tidak dapat dilihat naik ke langit dengan 
jumlahnya yang tidak dapat diketahui melainkan 
Aliah. Ayat yang pendek ini menggambarkan 
pergerakan makhluk yang berterusan dan tidak 
pernah putus, juga menunjukkan kepada peristiwa- 
peristiwa besar yang tidak terhingga. Ayat yang 
pendek ini mendorong hati manusia supaya sentiasa 
memperhatikan segaia sesuatu yang masuk ke dalam 
bumi dan segala sesuatu yang keluar darinya, segala 
sesuatu yang turun dari langit dan segala sesuatu 
yang naik kepadanya, juga mendorongnya supaya 
sentiasa sedar, memikir dan memahami ilmu Allah 
yang meliputi segala-galanya itu apabila ia mengikuti 
pergerakan makhluk-makhluk dan peristiwa-peristiwa 
yang keluar masuk dan turun naik itu. 


Pemerhatian dan kesedaran ini akan membawa hati 
sentiasa hidup bersama Allah dan sentiasa menjelajah 
Malakutullah tanpa bergerak dari tempatnya. Dia 
menjalani segala lorong dan liku-liku alam dan 
mengelilingi segala kawasannya dengan penuh 
kepekaan, keheningan dan perasaan gementar kerana 
kagum dan terharu. 

Ketika hati sedang asyik melakukan tinjauannya di 
langit dan di bumi, maka Al-Qur'an memulangkannya 
semula kepada dirinya sendiri dan di sana dia dapati 
Allah hadir bersamanya, memandang, memerhati dan 
melihat segala kerjanya dan amat dekat dengannya: 



"Dan Dia bersama kamu di mana sahaja kamu berada i, dan 
Aliah Maha Melihat segaia sesuatu yang dilakukan kamu. "(4) 


Ayat ini dipakai dengan pengertian haqiqi kata-kata 
itu bukan dengan pengertian kinayah, majazi atau 
kiasan, iaitu Allah S.W.T. itu hadir bersama setiap 
orang dan bersama segala makhluk di setiap waktu 
dan di setiap tempat serta melihat segala tindak- 
tanduk hamba-hamba-Nya. Ini adalah satu hakikat 
yang agung apabila disedari oleh hati seseorang. 
Hakikat ini merupakan satu hakikat yang 
mengkagumkan dari satu segi, dan satu hakikat yang 
memberi kemesraan dari satu segi yang lain, la 
mengkagumkan seseorang dengan kehebatan 
kemuliaan Ilahi dan ia membuat seseorang itu merasa 
mesra dengan suasana hubungan yang dekat dengan 
Allah. Ini sahaja sudah cukup apabila ia benar-benar 
dirasai oleh hati manusia - untuk meningkatkan 
seseorang dan membersihkan dirinya, agar dia 
menjadi asyik dengan hakikat ini dan lupakan segala 
mata benda dunia yang fana, di samping ia 
menjadikan seseorang itu sentiasa waspada, teringat- 
ingat, takut, malu dan segan terhadap segala sesuatu 
yang kotor dan segala sesuatu yang remeh-temeh. 

****** 

Sekali lagi AI-Qur'an kembali memperkatakan 
tentang hak milik langit dan bumi dalam satu bidang 
yang lain dari bidang yang disebutkannya pada kali 
yang pertama: 



"Dia memiliki kerajaan langit dan bumi dan kepada Allah 
dikembaiikan segala urusan." (5) 


Kenyataan hak milik langit dan bumi ini telah 
disebutkan pada kali yang pertama dalam surah ini 
ketika memperkatakan kuasa Allah yang menghidup 
dan mematikan dan qudrat-Nya yang mutlak. Di sini 
kenyataan itu diulangkan sekali lagi ketika 
memperkatakan hakikat bahawa segaia sesuatu itu 
adalah pulang kepada Allah. Hakikat ini mempunyai 
pertalian dengan hakikat pemilikan Allah yang 
memiliki langit dan bumi. Oleh itu, hakikat ini 
menyempurnakan hakikat pemilikan Allah itu. 

Kesedaran terhadap hakikat ini dapat mengawalkan 
hati seseorang dari segala tarikan kepada yang lain 
dari Allah di dalam mana-mana perkara sama ada di 
awal atau di akhirnya, juga dapat melindungi hatinya 
dari meletakkan harapan kepada yang lain dari Allah 
dalam mana-mana permohonan, dan seterusnya 
melindungi hatinya dari bermuraqabah dengan yang 
lain dari Allah di dalam mana-mana amalan. 
Kesedaran terhadap hakikat ini dapat membuat 
seseorang berjalan lurus menuju jalan Allah sama ada 
dalam keadaan terang atau dalam sulit, sama ada 
dalam geraknya atau dalam diamnya, sama ada dalam 
bisikan hatinya atau di dalam percakapannya. Dia 
sedar bahawa tiada tempat untuk melarikan diri dari 
Allah melainkan kepada Allah, tiada tempat 
perlindungan melainkan perlindungan kepada Allah. 

sfc % * * ifc ifc 

Bahagian ini berakhir dengan menerangkan satu 
harakat qudrat Allah Yang Maha Halus dan Seni 
dalam alam buana dan di lubuk hati manusia: 


(J) j jj 

"Dialah yang memasukkan waktu maiam ke dalam waktu 
siang dan memasukkan waktu siang ke dalam waktu malam 
dan Dia Maha Mengetahui segala isi hati." (6) 

Harakat Qudrat Allah Dalam Pertukaran 
Siang Dan Malam 

Masuknya, malam ke dalam siang dan masuknya 
siang ke dalam malam adalah satu -harakat yang 
sentiasa berlaku, dan dalam waktu yang sama ia juga 
merupakan satu harakat yang amat seni, sama ada 
diertikan dengan panjangnya masa malam hingga 
termakan masa siang dan panjangnya masa siang 
hingga termakan masa malam, atau diertikan dengan 
semata-mata masuknya malam ke dalam siang di 
waktu matahari terbenam dan masuknya siang ke 
dalam siang di waktu matahari terbit. 

Harakat saling masuk siang dan malam yang 
berlangsung dengan halus dan seni itu adalah sama 
dengan harakat ilmu Allah terhadap segala rahsia 
yang terkandung di dalam dada manusia iaitu rahsia- 
rahsia yang sentiasa menemaninya dan tidak pernah 
berpisah dan bercerai darinya. 

Kesedaran terhadap wujudnya qudrat Allah yang 
memasukkan malam ke dalam siang dan 
memasukkan siang ke dalam malam menimbulkan 
renungan dan perisaan yang maha halus di dalam hati 
seseorang samalah dengan kesedaran seseorang 
terhadap ilmu Allah yang mengetahui segala rahsia 
yang tersembunyi di celah-celah lipatan dada yang 
tersembunyi. 


# jfc $ * Jfc 

(Pentafsiran ayat-ayat 7 - 10) 

Bahagian ini dengan segala nada-nada ayatnya yang 
menarik telah menjadikan hati manusia bersedia 
dengan penuh perasaan dan penuh minat untuk 
menyambut dan menerima, justeru itu Al-Qur'an 
menyeru hati manusia supaya beriman dan berkorban 
pada waktunya yang amat tepat, iaitu waktu pintu- 
pintu hati sedang terbuka dan perasaannya sedang 
terbongkas dan bersedia untuk mendengar, di sini 
seruan itu disebut dalam bahagian berikut, tetapi ia 
tidak disebut begitu sahaja, malah disebut bersama- 
sama pernyataan-pernyataan yang menarik, 
pengumuman-pengumuman yang jelas dan sentuhan- 
sentuhannya yang menyedarkan dan singgungan- 
singgungan yang menarik: 



"Berimanlah kamu kepada Allah dan Rasul-Nya dan 
belanjakanlah (untuk Sabiiullah) sebahagian dari harta yang 
Allah jadikan kamu sebagai wakil pemegang amanahnya. 
Oleh itu , orang-orang yang beriman dari golongan kamu 
dan membelanjakan harta benda mereka akan memperolehi 
pahala yang amat besar(7). Mengapakah kamu tidak 
beriman kepada Allah, sedangkan Rasul menyeru kamu 
supaya beriman kepada Tuhan kamu dan dia telah pun 
mengambit perjanjian dari kamu jika kamu benar 
beriman? (8). Dialah yang menurunkan kepada hamba-Nya 
ayat-ayat yang terang untuk mengeluarkan kamu dari 
kegelapan-kegelapan kepada nur, dan sesungguhnya Allah 
Maha Penyayang dan Maha Pengasih terhadap kamu(9). 

Mengapakah kamu tidak berbelanja untuk Sabilullah, 
sedangkan Aliahlah yang memiliki warisan langit dan bumi? 
Tidaklah sama darjat di antara kamu dengan golongan 
mereka dari kalangan kamu yang telah membelanja (untuk 
Sabilullah) sebelum kemenangan (menguasai negeri Makkah) 
dan turut berperang. Mereka lebih tinggi darjatnya dari 
orang-orang yang telah membelanja selepas itu dan turut 
berperang. Ailah telah menjanjikan kepada masing-masing 
balasan yang sebaik-baiknya. Sesungguhnya Allah Maha 
Mengetahui segala apa yang dilakukan kamu. "(10) 

Allah S.W.T. berbicara dengan hati manusia yang 
telah diciptakannya. Dia mengetahui segala keadaan 
dan segala rahsianya. Dia mengetahui bahawa 
kebersihan 'aqidah, kebersihan hati dan kemantapan 
hakikat keimanan melahirkan kesan-kesan dan 
natijah-natijahnya dalam kehidupan seseorang, iaitu 
kesanggupan berkorban dengan tulus ikhlas kepada 
Allah. Pengorbanan ini memerlukan tenaga yang 
banyak. Ia memerlukan usaha dan perjuangan yang 
mengambil masa yang panjang, kerana itu Al-Qur'an 
mengumpulkan ayat-ayat penjelasan yang berkesan 
ini dan mendedahkan kepada mereka hakikat-hakikat 
alam buana supaya mereka menelitinya dan 
mengambil pengajaran darinya, juga supaya mereka 
menimbangkan segala sesuatu dengan neracanya, 
yang agung dan halus itu. Al-Qur'an seterusnya 
mengubati hati manusia sekali demi sekali dan 
selangkah demi selangkah, la tidak menyerahkan 
mereka kepada satu seruan sahaja atau satu 
kenyataan sahaja atau satu pengumuman yang 
berkesan sahaja kemudian ia menghilangkan diri. 
Cara yang diikuti Al-Qur'an dalam mengubati hati 
manusia patutlah diteliti dan dicontohi oleh para 
penda'wah. 


Pengumuman-pengumuman pertama di permulaan 
surah ini adalah begitu kuat dan begitu bertubi-tubi, 
begitu mendalam dan berkesan sehingga 
menggegarkan hati yang beku, melembutkan hati 
yang keras dan menjadikannya begitu peka, tetapi Al- 
Qur'an tidak sekadar meninggalkan hati mereka yang 
ditujukan surah ini kepada pengumuman- 
pengumuman, yang pertama itu sahaja, malah ia 
menyeru mereka supaya beriman dan berkorban 
dalam ayat berikut: 



< J 


"Berimanlah kamu kepada Allah dan Rasul-Nya dan 
belanjakanlah (untuk Sabilullah) sebahagian dari harta yang 
Ailah jadikan kamu sebagai wakil pemegang amanah- 
Nya. "(7) 


Harta Kekayaan Ialah Harta Allah Dan Manusia 
Sebagai Pemegang Amanah-Nya 

Orang-orang yang ditujukan ayat ini ialah orang- 
orang Islam, namun begitu mereka diseru supaya 
beriman kepada Allah dan Rasul-Nya. Ini 
menunjukkan bahawa yang sebenarnya mereka diseru 
supaya menegakkan hakikat keimanan itu di dalam 
hati mereka dengan ertinya yang sebenar, ini adalah 


satu tarikan perhatian yang halus. Mereka diseru 
supaya mengeluarkan perbelanjaan untuk Sabilullah 
dan seruan itu mengandungi satu sentuhan yang 
memberangsangkan iaitu mereka bukannya 
mengeluarkan perbelanjaan itu dari harta benda 
mereka sendiri, malah mereka . mengeluarkan 
perbelanjaan itu dari harta Allah dan mereka hanya 
bertindak sebagai wakil pemegang amanah sahaja 
kerana: 


"Dialah yang memiliki kerajaan langit dan bumi"(2) 

dan Dialah yang melantikkan manusia sebagai wakil 
yang memegang amanah harta benda kerajaan-Nya. 
Dialah: 



"Yang menghidup dan mematikan. "(2) 

Maksudnya, Dialah yang menggantikan generasi 
mereka dengan generasi yang lain. 

Demikianlah hubungan keterangan ayat ini dengan 
hakikat-hakikat umum yang disebut di bahagian 
permulaan surah. Kemudian ayat ini memainkan 
peranannya sendiri iaitu merangsangkan perasaan 
malu kepada Allah yang memiliki segala sesuatu dan 
melantikkan mereka sebagai pemegang amanah harta 
yang dikurniakan kepada mereka. Apa kata mereka 
ketika Allah menyeru mereka supaya membelanjakan 
harta benda yang diamanah dan dikurniakan kepada 
mereka itu? Ayat ini juga memberangsangkan 
manusia supaya menahankan jiwa mereka dari 
bersifat kikir dan bakhil, kerana Pengurnia rezeki itu 
ialah Allah dan rezeki yang ada pada Allah itu tidak 
akan habis. Oleh itu, apakah sebab yang 
menghalangkan mereka dari berkorban dan 
membelanjakan harta mereka kerana kebajikan, 
sedangkan segala harta kekayaan yang ada di tangan 
mereka adalah bergantung kepada limpah kurnia 
Allah? 

Tetapi Allah tidak hanya menyerahkan mereka 
kepada peringatan ayat ini sahaja yang menimbulkan 
perasaan segan, rasa murah hati dan sikap 
meletakkan harapan kepada Allah, malah Allah 
berbicara lagi dengan mereka dengan 
mengemukakan satu penjelasan baru yang menarik, 
yang membuat mereka merasa malu terhadap 
kemurahan Allah dan menggalakkan mereka mencari 
limpah kurnia-Nya iaitu: 


a 




"Oleh itu , orang-orang yang beriman dari golongan kamu 
dan membelanjakan harta benda mereka , mereka akan 
memperolehi pahala yang amat besar. "(7) 


Oleh itu, bagaimana seseorang yang enggan 
beriman dan berkorban itu hendak berdepan dengan 
kemurahan dan limpah kurnia Allah itu? 

Tetapi Al-Qur'an tidak hanya menyerahkan mereka 
kepada pengumuman-pengumuman yang pertama ini 
sahaja, bahkan ia terus mendesakkan hati mereka 
dengan penjelasan-penjelasan yang lain yang 
mendorongkan mereka kepada keimanan, yang 
diambil dari realiti dan keadaan-keadaan hidup 
mereka sendiri: 




"Mengapakah kamu tidak beriman kepada Allah , sedangkan 
Rasul menyeru kamu supaya beriman kepada Tuhan kamu 
dan dia telah pun mengambil perjanjian dari kamu jika kamu 
benar beriman?(8). Dialah yang menurunkan kepada hamba- 
Nya ayat-ayat yang terang untuk mengeluarkan kamu dari 
kegelapan-kegelapan kepada nur, dan sesungguhnya Allah 
Maha Penyayang dan Maha Pengasih terhadap kamu. "(9) 


Ni'mat Kewujudan Rasulullah S. A W. 

Di Kalangan Mereka 

Maksudnya, apakah yang menghalangkan mereka 
dari keimanan yang sebenar sedangkan Rasulullah 
ada bersama mereka dan menyeru mereka kepada 
keimanan, dan mereka telah pun mengadakan 
perjanjian dengannya? Apakah yang menghalangkan 
mereka dari beriman kepada Allah, sedangkan Allah 
menurunkan kepada Rasul-Nya berbagai-bagai ayat 
yang jelas yang dapat mengeluarkan mereka dari 
kegelapan-kegelapan, kesesatan, keraguan dan 
kebingungan kepada nur hidayat, keyakinan dan 
ketenteraman? Dan semuanya ini merupakan bukti- 
bukti kasihan belas dan rahmat Allah terhadap 
mereka. 


Ni'mat kewujudan Rasulullah di kalangan mereka 
yang menyeru mereka dengan bahasa langit, yang 
menyampaikan Kaiamullah kepada mereka, yang 
menghubungkan mereka dengan Allah dalam urusan- 
urusan peribadi mereka, merupakan satu ni'mat yang 
tidak dapat dikhayalkan apabila kita cuba 
menghayatinya sekarang ini dari jauh, kerana zaman 
turun wahyu dan zaman hidup Rasulullah s.a.w. itu 
merupakan satu zaman yang amat menarik dan 
mengkagumkan. Di zaman itu Allah Yang Maha Mulia 
berbicara dengan manusia yang telah diciptakannya 
dengan perantaraan lidah hamba-Nya Rasulullah 
s.a.w. dan dengan penuh limpah rahmat Dia 
berfirman kepada mereka: "Ambillah yang ini dan 
tinggalkan yang itu, inilah jalan-Ku ikutkannyal Kamu 
telah tersalah langkah, peganglah tali agama-Ku ini! 
Kamu telah bersalah dan berdosa, taubatlah! Pintu-Ku 
sentiasa terbuka! Marilah kepada-Ku dan janganlah 
merayau-rayau terlalu jauh, janganlah kamu berputus 
asa dari rahmatku yang luas dan meliputi segala 


sesuatu! Engkaulah! Hai polan telah berkata begini 
dan kata-kata mu itu adalah salah, engkau berniat 
begini dan niat ini adalah berdosa! Engkau telah 
melakukan begini dan perbuatan ini adalah berdosa! 
Marilah di hadapan-Ku, bersihkan dirimu, 
bertaubatlah dan pulanglah kepada Aku! Engkau 
pula, hai si polan yang sedang berada dalam 
kesulitan, inilah cara penyelesaiannya! Inilah jawapan 
kepada pertanyaan yang membingungkan engkau! 
Inilah nilai amalan yang engkau telah kerjakannya! 

Demikianlah Allah berfirman kepada para makhluk- 
Nya itu. Mereka hidup bersama Allah, mereka merasa 
bahawa mereka benar-benar bersama Allah, dan 
Allah mendengar rayuan-rayuan mereka di tengah 
malam dan memperkenankan permohonan mereka. 
Allah mengawasi dan menjaga mereka di setiap 
langkah. 

Tidakkah ini satu pengalaman yang di luar 
kemampuan daya khayal orang-orang yang tidak 
sempat hidup di zaman ini untuk 
menggambarkannya. Tetapi orang-orang yang 
ditujukan ayat-ayat ini adalah benar-benar 
menghayati zaman ini. Namun demikian, mereka 
memerlukan kepada rawatan dan pengubatan seperti 
ini, memerlukan kepada singgungan-singgungan dan 
peringatan-peringatan seperti ini. Itulah limpah kurnia 
dan rahmat Allah yang ditambahkan di atas limpah 
kurnia dan rahmat-Nya itu, iaitu limpah kurnia dan 
rahmat-Nya yang benar-benar dapat difahami dan 
dirasakan oleh orang-orang yang tidak diberi 
kesempatan hidup di zaman yang amat 
mengkagumkan itu. 

Tersebut di dalam Sahih al-Bukhari bahawa 
Rasulullah s.a.w. telah bertanya sahabat-sahabatnya 
pada suatu hari: "Manakah orang-orang Mu'min 
yang paling menakjubkan kamu?" Jawab mereka: 
"Para malaikat." Sabda beliau: "Bagaimana pula 
mereka tidak beriman sedangkan mereka berada di 
sisi Tuhan mereka?" Jawab mereka: "Para Anbia'." 
Sabda beliau: "Bagaimana pula mereka tidak beriman 
sedangkan wahyu diturunkan kepada mereka?" 
Jawab mereka lagi: "Kamilah." Sabda beliau: 

" Bagaimana pula kamu tidak beriman, sedangkan aku 
ada bersama kamu? Tetapi orang-orang Mu'min yang 
paling menakjubkan dari segi keimanan ialah kaum- 
kaum yang datang selepas kamu, mereka , hanya 
dapati lembaran-lembaran (Al-Qur'an ) dan mereka 
beriman dengan segala isi kandungannya." 

Alangkah benarnya sabda Rasulullah s.a.w. itu! Ini 
adalah satu perkara yang berbeza-beza. Kerana 
faktor-faktor yang mendorong kepada keimanan di 
sisi mereka adalah amat besar kerana itu Rasulullah 
melahirkan rasa takjubnya bagaimana mereka tidak 
beriman? Kemudian beliau menyeru mereka supaya 
merealisasikan hakikat keimanan itu pada diri mereka 
sendiri jika mereka benar-benar beriman. 

Kemudian Al-Qur'an beralih dari faktor-faktor yang 
mendorong kepada keimanan kepada faktor-faktor 
yang mendorong kepada infak (mengeluarkan 
perbelanjaan demi Sabilullah) dengan pernyataan 
yang tegas dan berulang-ulang: 



"Mengapakah kamu tidak berbelanja untuk Sabilullah , 
sedangkan Aliahlah yang memiliki warisan langit dan 
bumi?"(10) 


Dalam ayat ini Al-Qur'an memgembalikan kita 
kepada hakikat "Allah memiliki kerajaan langit 
dan bumi dan kepada Allah dikembalikan segala 
urusan" yakni seluruh warisan langit dan bumi 
adalah milik Allah dan kembali kepada Allah. Dan 
segala harta benda yang Allah lantikkan mereka 
sebagai wakil pemegang amanah itu juga akan 
pulang kepada Allah. Oleh itu mengapakah mereka 
tidak mahu membelanjakan harta benda mereka 
untuk kepentingan Sabilullah ketika Allah menyeru 
mereka supaya menghulurkan perbelanjaan itu. Allah 
hanya melantikkan mereka selaku wakil pemegang 
amanah sahaja sebagaimana telah diterangkan di 
dalam ayat yang lepas, dan semua harta benda itu 
akan pulang kepada-Nya sebagaimana diterangkan di 
dalam ayat ini. Apakah lagi sebab yang dapat 
menegakkan sifat bakhil dan kikir, di hadapan 
hakikat-hakikat ini di dalam ayat ini? 


Pengorbanan Angkatan Pelopor Islam 

Angkatan pelopor Islam yang terpilih yang terdiri 
dari para Muhajirin dan para Ansar telah berkorban 
sedaya upaya mereka dengan jiwa dan harta benda 
mereka di masa Islam sedang menempuh sa'at-sa'at 
yang genting dan kritikal sebelum mereka mendapat 
kemenangan Makkah atau kemenangan menguasi 
Hudaybiyah. Kedua-dua kemenangan ini merupakan 
peristiwa yang menguatkan kedudukan Islam semasa 
islam dalam keadaan dagang dan terkepung dari 
segenap sudut. Ia diburu sekalian musuhnya, 
sedangkan pihak-pihak yang membantunya sangat 
kecil. Pengorbanan yang dilakukan oleh angkatan ini 
adalah satu pengorbanan yang suci, ikhlas dan tidak 
bercampuraduk dengan harapan untuk mendapat 
balasan dunia dan dengan tujuan ria' di hadapan 
khalayak ramai kaum Muslimin. Pengorbanan itu 
adalah terbit dari keinginan untuk mendapatkan 
kebajikan yang telah dipilih mereka di sisi Allah, dan 
terbit dari keinginan untuk mempertahankan 'aqidah 
Islam yang dianuti mereka dan yang diutamakan 
mereka dari segala sesuatu sekalipun jiwa dan harta 
benda mereka. Tetapi pengorbanan mereka dari segi 
jumlah dan bilangan adalah kecil dibandingkan 
dengan kemampuan berkorban orang-orang Islam 
yang datang selepas kemenangan mena'Iuk Makkah. 
Setengah-setengah orang yang datang kemudian 
membataskan pengorbanan mereka sekadar yang 
mereka tahu dan dengar telah dilakukan oleh 


setengah-setengah orang dari angkatan pelopor itu. 
Di sinilah turunnya Al-Qur'an untuk menilaikan 
pengorbanan angkatan pelopor dan pengorbanan 
angkatan kemudian dengan neraca pertimbangan 
Allah yang benar, dan untuk menegaskan bahawa 
bilangan (kuantiti) tidak menjadikan timbangan itu 
berat, tetapi yang memberatkan timbangan ialah niat 
dan motif yang terbit dari hakikat keimanan: 



"Tidaklah sama darjat di antara kamu dengan golongan 
mereka dari kalangan kamu yang telah membelanja (untuk 
Sabilullah) sebelum kemenangan (menguasai negeri Makkah) 
dan turut berperang. Mereka lebih tinggi darjatnya dari 
orang-orang yang telah membelanja selepas itu dan turut 
berperang. "(10) 


Maksudnya, orang-orang yang membelanjakan 
harta benda mereka dan berperang semasa 'aqidah 
Islam sedang diburu dan mempunyai bilangan 
penyokong : penyokong yang amat kecil, dan tiada 
terbayang di hadapan mereka sebarang faedah, 
sebarang kekuasaan dan sebarang kemewahan, 
adalah tidak sama dengan orang-orang yang 
membelanjakan harta benda mereka dan berperang 
semasa 'aqidah Islam berada dalam keadaan aman, 
mempunyai penyokong-penyokong yang ramai dan 
berada di dalam kemenangan yang hampir dicapai. 
Golongan pertama itu adalah secara langsung 
bergantung kepada Allah semata-mata. Perjuangan 
mereka adalah semata-mata ikhlas, tidak bercampur 
dengan maksud-maksud yang lain. Kepercayaan dan 
keimanan mereka yang mendalam hanya ditumpukan 
kepada Allah Yang Tunggal semata-mata, mereka 
jauh dari segala sebab yang zahir dan dari segala 
realiti yang dekat. Mereka tidak mempunyai 
penyokong-penyokong dalam perjuangan yang baik 
itu selain dari kekuatan yang diperolehinya dari 
'aqidah Islam itu sendiri, sedangkan golongan yang 
kemudian ini mempunyai penyokong-penyokong 
yang ramai dalam perjuangan yang baik ini walaupun 
niat mereka begitu suci dan tulus ikhlas sama seperti 
golongan yang pertama. 

Ujar al-lmam Ahmad: Kami telah diceritakan oleh 
Ahmad ibn Abdul Malik, kami telah diceritakan oleh 
Zuhayr, kami telah diceritakan oleh Hamid at-Tawil 
dari Anas, katanya: Di antara Khalid ibn at-Walid 
dengan Abdul Rahman bin 'Auf berlaku kata 
mengata. Khalid telah berkata kepada Abdul Rahman: 
"Kamu berbangga-bangga di atas kami dengan 
beberapa hari yang kamu telah mendahului kami." 
Kemudian sampai berita kepada kami bahawa kata- 
kata itu telah disebutkan kepada Nabi s.a.w., lalu 
beliau bersabda: 

"Tinggallah kepadaku sahaja perkara sahabatku itu. Demi 
Allah yang menguasai jiwaku , jika kamu belanjakan emas 
sebesar Bukit Uhud - atau sebesar gunung-ganang - 
sekalipun nescaya amalan kamu itu tidak juga setanding 
dengan amalan mereka. /f1 


Tersebut dalam as-Sahih: 


JjjIj! j} o*Lj I V 

^ V j ^ Jfe Jl>-| jJz ^}j U* Ju^i 


"Janganlah kamu memaki sahabat-sahabatku. Demi Allah 
yang menguasai jiwaku jika seseorang dari kamu 
membelanjakan emas sebesar Bukit Uhud sekalipun nescaya 
amalan kamu tidak juga sama dengan secupak amalan 
mereka , malah tidak sama dengan setengah cupak amalan 
mereka. " 


Setelah menetapkan nilai haqiqi dalam neraca 
pertimbangan Allah terhadap amalan kedua-dua 
golongan itu, maka Al-Qur'an kembali pula 
menegaskan bahawa kedua-dua golongan itu akan 
mendapat balasan yang paling baik: 



"Allah telah menjanjikan kepada masing-masing balasan 
yang sebaik-baiknya. "( i 0) 

Mereka semuanya telah mengerjakan amalan- 
amalan yang baik walaupun berbeza-beza dari segi 
darjat masing-masing. Asas perbezaan darjat dan 
balasan yang sebaik-baik untuk semua golongan itu 
adalah terpulang kepada ilmu Allah yang mengetahui 
keadaan-keadaan dan niat-niat mereka di sebalik 
amalan-amalan mereka itu: 





"Sesungguhnya Allah Maha Mengetahui segala apa yang 
dilakukan kamu. "(10) 


Ini adalah satu sentuhan yang menyedarkan hati di 
dalam niat-niat yang tersembunyi di sebalik amalan- 
amalan yang zahir itu dan niat itulah yang menjadi 
asas penilaian yang memberatkan timbangan amalan. 


* * * * * * 


7 Dari hadith ini jelaslah bahawa hadith itu mempunyai satu 
pengertian khusus bagi sahabat-sahabat Rasulullah s.a.w. yang 
seringkali diperingatkan beliau tentang kedudukan mereka , 
Mereka adalah angkatan pelopor. Beliau telah berkata kepada 
kaum Muslimin dan kepada mereka yang bersahabat 
dengannya , "Tinggalkanlah kepadaku sahaja perkara sahabat- 
sahabatku itu." Ini menunjukkan bahawa Rasulullah s.a.w. 
maksudkan dengan kata-kata itu ialah persahabatan yang 
istimewa. Demikian juga beliau pernah bersabda satu kali 
tentang Abu Bakr as-Siddiq r.a: "Tinggalkanlah kepadaku 
sahaja perkara sahabatku itu." 


(Pentafsiran ayat-ayat 11 - 15) 


Kemudian diiringi pula dengan ayat-ayat penjelasan 
yang lain yang memberangsangkan hati manusia 
supaya beriman dan berkorban: 



"Siapakah yang sanggup memberi pinjaman kepada Allah 
dengan pinjaman yang baik (ikhlas), maka Allah akan 
menggandakan balasan untuknya. Dan dia akan 
memperolehi pahala yang amat banyak(H). Pada hari 
(Qiamat) engkau ( Muhammad) akan melihat orang-orang 
Mu'min lelaki dan perempuan , (berseri-seri) cahaya mereka 
memancar di hadapan dan di kanan mereka. (Diucapkan 
kepada mereka): Pada hari ini ada berita gembira untuk 
kamu ; iaitu Syurga yang mengalir di bawahnya sungai- 
sungai dan kamu akan hidup kekal di dalamnya. Itulah 
kejayaan yang maha besar(12). Pada hari (Qiamat) nanti 
engkau akan melihat orang-orang Munafiq lelaki dan 
perempuan (yang meraba-raba dalam gelap-gelita) merayu 
kepada orang-orang yang beriman: Tunggulah kami 
sebentar supaya kami dapat mengambil sebahagian dari 
cahaya kamu. Lalu dijawab kepada mereka: Baliklah kamu 
semula ke belakang (alam dunia) dan carilah cahaya di sana, 
kemudian dibentangkan di antara mereka (dengan orang- 
orang Mu'min) satu tembok yang berpintu. Di sebelah 
dalamnya (sebelah golongan orang-orang Mu'min) 
disediakan rahmat dan di sebelah luarnya (sebelah golongan 

orang-orang Munafiq) yang setentang dengannya disediakan 
'azab(13). (Golongan Munafiqin) menyeru mereka (golongan 
Mu'minin): Bukankah di dunia dulu kami bersama kamu? 
Jawab golongan Mu'minin: Ya, memang betul, tetapi kamu 
telah membinasakan diri kamu sendiri, kamu menunggu- 
nunggu peluang (untuk mencelakakan kami), kamu ragu- 
ragu, kamu ditipu angan-angan yang kosong sehingga 
datanglah maut yang ditetapkan Allah dan kamu telah 
diperdayakan syaitan tentang Allah(14). Oleh itu pada hari 
ini tidak lagi diterima sebarang bayaran tebusan dari kamu 
(wahai orang-orang Munafiq) dan tidak pula dari orang- 
orang yang kafir. Tempat kediaman kamu ialah Neraka. 
Itulah satu-satunya penaung kamu dan itulah seburuk-buruk 
tempat kembali. "( 1 5) 

Itulah satu seruan yang amat memberangsang, 
menarik dan memikat, di mana Allah merayu kepada 
para hamba-Nya yang fakir dan miskin: 

"Siapakah yang sanggup memberi pinjaman kepada Allah 
dengan pinjaman yang baik (ikhlas). "(1 1) 

Dengan semata-mata memikirkan dirinya seorang 
Muslim yang fakir dan hina dina memberi pinjaman 
kepada Allah sudah cukup untuk mendorongnya 
berkorban dengan sebesar-besar pengorbanan. 
Manusia biasanya berlumba-lumba hendak memberi 
pinjaman kepada orang yang kaya dari golongan 
mereka, sedangkan mereka semuanya miskin kerana 
bayarannya terjamin, dan mereka juga merasa bangga 
memberi piniaman kepada orang kaya itu. Oleh itu, 
bagaimana pula jika dia memberi pinjaman kepada 
Allah Yang Maha Kaya dan Maha Terpuji. 

Allah S.W.T. tidak menyerahkan mereka kepada 
perasaan ini sahaja, tetapi Dia berjanji akan 
membalaskan pinjaman yang baik dan semata-mata 
ikhlas kepada Allah dengan balasan yang berlipat 
ganda dan pahala yang melimpah-ruah dari-Nya: 



"Maka Allah akan menggandakan balasan untuknya. Dan 
dia akan memperolehi pahala yang amat banyak. "(1 1) 

Kemudian Ai-Qur'an menayangkan kepada mereka 
satu pemandangan gemilang, yang menggambarkan 
pahala yang amat banyak itu. Ia merupakan salah satu 
dari pemandangan-pemandangan hari Qiamat, di 
mana dikurniakan pahala itu. 

"Pemandangan ini merupakan satu pemandangan 
yang baru di antara pemandangan-pemandangan 
yang ditayangkan Al-Qur'an. Ia termasuk di dalam 
pemandangan-pemandangan yang dihidupkan 
dengan dialog-dialog setelah dilukiskan gambarannya 
yang hidup itu dengan lukisan yang amat menarik. 
Kita yang sedang membaca Al-Qur'an di sa'at ini 
benar-benar nampak pemandangan yang menarik itu. 
Kita melihat angkatan orang-orang Mu'min lelaki dan 
perempuan, kita melihat di hadapan dan di kanan 
mereka pancaran cahaya -yang terang berseri-seri, 
itulah cahaya yang terpancar dari mereka dan 
menerangi di hadapan mereka. Tubuh-tubuh manusia 


ini telah memancarkan cahaya yang berseri-seri, yang 
dapat dilihat terang benderang di hadapan dan di 
kanan mereka. Itulah nur yang dengannya Allah 
keluarkan mereka dari kegelapan kesesatan. Itulah 
nur yang memancarkan di dalam roh-roh mereka 
hingga mengatasi tabi'at ketanahan mereka, atau 
mungkin itulah nur yang darinya Allah ciptakan alam 
ini dan segala isi dan penghuninya. Hakikat nur ini 
telah menjelma 2 pada angkatan orang-orang Mu'min 
yang telah merealisasikannya di dalam diri mereka. 

"Kemudian kita mendengar kata-kata aluan 
penghormatan dan penyampaian berita gembira yang 
diucapkan kepada para Mu'minin dan para Mu'minat: 

(f) 

"Pada hari ini ada berita gembira untuk kamu iaitu Syurga 
yang mengalir di bawahnya sungai-sungai dan kamu akan 
hidup kekal di dalamnya. Itulah kejayaan yang maha 
besar. "(12) 





"Tetapi pemandangan itu tidak tamat setakat ini 
sahaja, malah di sana terdapat golongan orang-orang 
Munafiq lelaki dan perempuan sedang berada dalam 
kebingungan, hina dan terbiar. Mereka bergantung 
pada baju orang-orang Mu'min: 



"Pada hari (Qiamat) nanti engkau akan melihat orang-orang 
Munafiq lelaki dan perempuan (yang meraba-raba dalam 
gelap-gelita) merayu kepada orang-orang yang beriman: 
Tunggulah kami sebentar supaya kami dapat mengambil 
sebahagian dari cahaya kamu." (13) 


Nur Orang-orang Mu'min Pada Hari Qiamat 


"Di mana sahaja menghalanya mata para Mu'minin 
dan para Mu'minat di sana terpancar cahaya lembut 
yang berseri-seri, tetapi masakan orang-orang 
Munafiq itu boleh mendapatkan cahaya itu, 
sedangkan seluruh hidup mereka di dunia berada di 
dalam kegelitaan. Tiba-tiba satu suara berkata kepada 
mereka: 


x3\ \ > -U 





"Baliklah kamu semula ke belakang (alam dunia) dan carilah 
cahaya di sana. "(13) 


"Itulah suara yang menghina dan mengingatkan 
mereka terhadap kelakuan-kelakuan mereka di dunia 
iaitu kelakuan talam dua muka dan menyembunyikan 


2 Yang dipercayai sekarang ini ialah bahan kejadian alam ialah 
cahaya yang terdiri dari atom-atom. Dan hakikat atom itu tidak 
lain ialah pancaran radiasinya. Mungkin teori ini merupakan 
teori yang paling hampir dengan hakikat yang betul kerana ia 
sejalan dengan A!-QuPan. 

diri dalam gelap. Maksudnya, pulanglah kembali ke 
alam dunia, di mana kamu mengerjakan segala 
amalan kamu. Pulanglah ke dunia, kerana cahaya itu 
pastilah dicari di sana, iaitu dicari dari amalan-amalan 
di dunia, justeru itu pulanglah kembali ke dunia, 
kerana hari ini bukannya hari untuk mencari cahaya. 


"Kemudian dengan segera golongan orang-orang 
Mu'min itu dipisahkan dari golongan orang-orang 
Munafiq. Inilah hari pemisahan di antara mereka, 
sedangkan di dunia dahulu mereka bercampur 
dengan orang-orang Mu'min: 



o 51; ’/Zj. Cife 


• "Kemudian dibentangkan di antara mereka (dengan orang- 
orang Mu'min) satu tembok yang berpintu. Di sebelah 
dalamnya (di sebelah golongan orang-orang Mu'min) 
disediakan rahmat dan di sebelah luarnya (sebelah golongan 
orang-orang Munafiq) yang setentang dengannya disediakan 
'azab. "(13) 


Tembok itu nampaknya sebuah tembok yang 
menyekat pandangan sahaja, tetapi tidak menyekat 
perjalanan suara. Kini orang-orang Munafiq itu 
merayu kepada orang-orang Mu'min: 



"Bukankah di dunia dahulu kami bersama kamu?"(14) 


"Maksudnya, mengapa hari ini kami terpisah dari 
kamu? Tidakkah di dunia dahuiu kami hidup 
setanahair bersama kamu? Dan bukankah di sini juga 
kami dibangkitkan bersama-sama kamu di bumi yang 
sama? Jawab orang-orang Mu'min: 



Ya, itu memang betul"(14) 

Yakni dahulu keadaan ini memang betul begitu: 



"Tetapi kamu telah membinasakan diri kamu sendiri"(14) 

iaitu kamu telah menyeleweng diri kamu dari jalan 
hidayat, dan: 

"Kamu menunggu-nunggu peluang , (untuk mencelakakan 
kami)" (14) 

kerana itu kamu tidak mempunyai keazaman dan 
tidak membuat pilihan yang tegas, dan: 



"Ragu-ragu" (14) 

yakni kamu tidak mempunyai keyakinan yang dapat 
membentuk keazaman kamu yang akhir, dan: 



"Kamu ditipu angan-angan yang kosong"(14) 

iaitu angan-angan yang karut bahawa kamu akan 
selamat dan mendapat keuntungan dari sikap kamu 
yang terumbang-ambing dan memegang tongkat dari 
dua hujungnya (sikap talam dua muka 
Penterjemah.): 



"Sehingga datanglah maut yang ditetapkan Allah."(1 4) 

Dan dengan kedatangan maut itu segala-galanya 
berakhir, dan: 



"Kamu telah diperdayakan syaitan tentang Allah."(1 4) 

Yakni syaitanlah yang menjadikan kamu tamak dan 
dilamun angan-angan yang kosong. 


"Kemudian orang-orang Mu'min turut memberi 
peringatan dan penjelasan seolah-olah mereka 
menjadi pengadil yang mengadili mereka: 



"Oleh itu , pada hari ini tidak lagi diterima sebarang bayaran 
tebusan dari kamu (wahai orang-orang Munafiq) dan tidak 
pula dari orang-orang yang kafir. Tempat kediaman kamu 
ialah Neraka. Itulah satu-satunya penaung kamu dan itulah 
seburuk-buruk tempat kembali. "(15) 

Atau mungkin juga perkataan ini dari perkataan 
malaikat tertinggi atau dari firman Allah Yang Maha 
Mulia. 

Apabila kita melihat dari sudut keseimbangan yang 
seni dalam tayangan pemandangan, kita dapati 
bahawa pemilihan pemandangan nur di tempat ini 
mempunyai hikmat yang istimewa kerana yang 
dibicarakan di sini ialah golongan orang-orang 
Munafiq lelaki dan perempuan. Sifat mereka 
menyembunyikan apa yang ada di dalam hati mereka 
dan berpura-pura menunjukkan sikap yang berlainan 
dari sikap yang tersembunyi di dalam hati mereka. 
Mereka hidup di dalam gelap dengan bermuka dua, 
membuat pakatan jahat dan menjadi batu api, 
sedangkan sifat nur mendedahkan sesuatu yang 
tersembunyi dan terlindung. Oleh sebab 
pemandangan nur itu merupakan tayangan 
pemandangan orang-orang Mu'min yang berseri-seri 
yang berlainan dari pemandangan orang-orang 
Munafiq yang gelap-gelita, maka memang amat wajar 
pemandangan itu memancarkan nur yang gemilang 
menyinari seluruh pemandangan itu dan menerangi 
sudut hadapan dan kanan golongan orang-orang 
Mu'min lelaki dan perempuan, sedangkan golongan 

orang-orang Munafiq diselubungi gelap geiita yang 
sesuai dengan kegelapan hati dan sikap mereka yang 
tersembunyi." 5 

Kemudian manakah hati yang tidak tertarik kepada 
pemandangan nur di hati Qiamat itu? Manakah hati 
yang tidak sanggup menyambut seruan Allah kepada 
berkorban dalam nada pengumuman ayat-ayat yang 
amat menarik dan mendalam kesannya itu? 

Inilah cara Al-Qur'an merawati hati manusia dengan 
pandangan yang kukuh dan teratur, la menyeru hati 
mereka dengan seruan Allah yang mengetahui segala 
tabi'atnya, segala liku-likunya dan segala rahsia- 
rahsianya di samping mengetahui segala sesuatu yang 
dapat menarik dan mempengaruhinya. 

Pusingan yang kedua surah ini juga merupakan 
lanjutan dari seruan itu dan merupakan tambahan 
dari ayat-ayat yang menggalakkan mereka 
menyambut dan menerima seruan Allah mengikut 
methodologi dan jalan yang sama. 

(Kumpulan ayat-ayat 16-29) 



3 Dipetik dari kitab oT j i»UJi jull. 




" Belumkah sampai masanya bagi orang-orang yang beriman 
agar hati mereka tunduk kepada peringatan Allah dan 
kebenaran yang turun kepada mereka ? Dan janganlah pula 
mereka jadi seperti orang-orang yang telah diturunkan kitab 
suci sebelum ini kemudian setelah mereka dilalui masa yang 
panjang ; maka hati mereka menjadi keras dan kebanyakan 
dari mereka adalah orang-orang yang fasiq(16). Ketahuilah 
bahawa Allah itulah yang berkuasa menghidupkan bumi 
selepas ia mati. Sesungguhnya Kami telah menjelaskan 
kepada kamu berbagai-bagai ayat supaya kamu memikirkan - 
nya(17). Sesungguhnya orang-orang yang bersedekah lelaki 
dan perempuan dan memberi pinjaman yang baik (ikhlas) 
kepada Allah akan digandakan balasan kepada mereka dan 
mereka akan mendapat pahala yang amat banyak(18). Dan 
orang-orang yang beriman kepada Allah dan Rasul-Nya 
merekalah para Siddiqin, dan para Syuhada' adalah berada 
di sisi Tuhan mereka. Mereka akan mendapat pahala dan 
cahaya mereka . Dan orang-orang yang kafir dan 
mendustakan ayat-ayat Kami, maka merekalah penghuni- 
penghuni Neraka(19). Ketahuilah bahawa sesungguhnya 
kehidupan dunia ini hanyalah permainan dan hiburan , 
perhiasan f bermegah-megah di antara kamu dan 
perlumbaan membanyakkan harta dan anak-anak, la adalah 
laksana air hujan yang menghidupkan tumbuh-tumbuhan 
yang mengkagumkan para penanam , kemudian tumbuh- 
tumbuhan itu menjadi kering dan engkau lihat warnanya 
kuning ; kemudian ia menjadi reput. Dan di Akhirat kelak 
disediakan ' azab yang dahsyat dan keampunan dari Allah 
dan keredhaan-Nya. Dan kehidupan dunia itu tidak lain 
melainkan hanya suatu kenT matan yang 

memperdayakan"(20). 

"Berlumba-lumbaiah kamu mendapatkan keampunan dari 
Tuhan kamu dan mendapatkan Syurga yang luasnya ialah 
seluas langit dan bumi yang disediakan untuk orang-orang 
yang beriman kepada Allah dan Rasul-Nya. Itulah limpah 
kurnia Allah yang diberikan kepada sesiapa yang 
dikehendaki-Nya dan Allah memiliki limpah kurnia yang 
amat besar(21). Tiada suatu yang menimpa bumi dan tiada 
suatu yang menimpa diri kamu melainkan semuanya telah 
tersurat di dalam kitab Lauh Mahfuz sebelum Kami 
dptakannya. Sesungguhnya urusan yang sedemikian amat 
mudah kepada Allah(22). (Hakikat ini dijelaskan) supaya 
kamu tidak berdukacita terhadap ni'mat-ni'mat yang 
terluput dari kamu dan supaya kamu tidak terlalu gembira 
dengan ni'mat-ni'mat yang dikurniakan kepada kamu. Dan 
Allah tidak sukakan setiap orang yang angkuh dan 
membanggakan dirinya(23). laitu orang-orang yang kikir dan 
menyuruh orang lain supaya bersifat kikir. Dan barang siapa 
yang berpaling , maka Allah Maha Kaya dan Maha 
Terpuji(24). Sesungguh-nya Kami telah utuskan rasul-rasul 
Kami dengan bukti-bukti yang jelas dan Kami turunkan 
bersama mereka kitab-kitab suci dan neraca keadilan supaya 
manusia dapat menegakkan keadilan. Dan Kami telah 
menurunkan besi yang mengandungi kekuatan yang amat 
kuat dan berbagai-bagai kegunaan kepada manusia , juga 
supaya Allah mengetahui siapakah yang menolong agama 
Allah dan Rasul-Nya tanpa melihat-Nya. Sesungguhnya Allah 
Maha Kuat dan Maha Perkasa(25). 

"Dan sesungguhnya Kami telah mengutuskan Nuh dan 
Ibrahim dan Kami jadikan dalam zuriat keduanya ni'mat 
kenabian dan kitab suci, sebahagian dari mereka mendapat 
hidayat dan kebanyakan dari mereka adalah fasiq(26). 
Kemudian Kami iringi di belakang mereka dengan rasul-rasul 
Kami dan Kami iringi pula dengan 'Isa putera Maryam dan 
Kami kurniakan Injil kepadanya, dan Kami jadikan di dalam 
hati orang-orang yang mengikutinya perasaan kasihan belas. 
Dan cara hidup Rahbaniyah yang diada-adakan mereka. 
Kami tidak mewajibkannya ke atas mereka, mereka tidak 
berbuat demikian melainkan kerana mencari keredhaan 
Allah, tetapi mereka tidak memelihara cara hidup itu dengan 
sebaik-baik pemeliharaan. Oleh itu. Kami kurniakan kepada 
orang-orang yang beriman dari golongan mereka pahala 
mereka dan sebilangan ramai dari mereka adalah orang- 
orang yang fasiq(27). Wahai orang-orang yang beriman i 
Bertaqwalah kepada Allah dan berimanlah kepada Rasul-Nya 
nescaya Allah kurniakan kamu dua bahagian rahmat-Nya 
dan menjadikan untuk kamu nur agar kamu dapat berjalan 
dengannya, serta memberi keampunan kepada kamu. Dan 
Allah Maha Pengampun dan Maha Pengasih(28). (Hakikat ini 
dijelaskan) agar Ahlil-Kitab mengetahui bahawa mereka 
tidak mempunyai kuasa untuk mendapatkan sesuatu dari 
limpah kurnia Allah, dan bahawa segala limpah kurnia itu 
adalah di tangan Allah dan Dia kurniakannya kepada sesiapa 
sahaja yang Dia kehendaki, dan Allah itulah yang memiliki 
limpah kurnia yang amat besar itu" (29). 

Pusingan ini merupakan lanjutan dari maudhu' 
surah yang pokok iaitu maudhu' merealisasikan 
hakikat keimanan pada diri sendiri sehingga 
melahirkan semangat berkorban yang ikhlas untuk 
kepentingan perjuangan Sabilullah. Dalam pusingan 
ini terdapat ayat-ayat yang memberangsang kepada 
keimanan dan ayat-ayat yang amat menarik dan 
berkesan yang hampir sama dengan ayat-ayat yang 
terkandung dalam pusingan pertama selepas ayat 
pembukaan yang amat mendalam dan berkesan itu. 

Pusingan ini dimulai dengan satu teguran Allah 
S.W.T. terhadap orang-orang Mu'min yang belum lagi 
sampai ke martabat yang dikehendaki Allah, juga 
dengan satu penerangan sepintas lalu mengenai 
keadaan Ahlil-Kitab yang keras hati dan fasiq yang 
hidup sebelum mereka untuk mengingatkan mereka 

supaya jangan jadi seperti keadaan Ahiil-Kitab itu 
setelah dilalui masa yang panjang. Di samping itu ia 
menggalakkan mereka supaya mendapatkan 
pertolongan Allah yang berkuasa menghidupkan hati 
sebagaimana Ia menghidupkan bumi yang kering dan 
tandus. 

Apabila singgungan ini berakhir, ia iringi pula 
dengan satu singgungan yang lain yang ada 
hubungan dengan alam Akhirat, kemudian diulangi 
seruan supaya memberi pinjaman yang ikhlas kepada 
Allah serta menyatakan kesediaan Allah untuk 
memberi balasan yang berganda-ganda dan pahala 
yang amat besar kepada mereka yang memberi 
pinjaman kepada-Nya di dunia ini sebagaimana telah 
dinyatakan dalam pusingan yang pertama. 

Singgungan yang ketiga meletakkan seluruh nilai- 
nilai dunia dalam neraca pertimbangan Allah di 
samping nilai-nilai Akhirat Di sana nilai-nilai dunia 
kelihatan seperti mainan-mainan yang ringan, dan 
neraca nilai-nilai Akhirat kelihatan berat dan begitu 
wajar diberi perhatian kepadanya. 

Kerana itu Al-Qur'an menyeru mereka supaya 
berlumba-iumba mendapatkan nilai-nilai Akhirat, di 
dalam Syurga yang seluas langit dan bumi yang 
disediakan untuk orang-orang yang beriman kepada 
Allah dan Rasul-Nya. 

Singgungan yang keempat membawa mereka 
pulang kembali dari alam Akhirat ke alam hidup 
mereka di dunia yang penuh dengan peristiwa- 
peristiwa serta mengikatkan hati mereka dengan 
taqdir-taqdir Allah yang telah ditetapkan dalam 
kehidupan itu, sama ada dalam keadaan hidup yang 
senang atau dalam keadaan hidup yang susah, kerana 
itu Al-Qur'an memberangsangkan mereka supaya 
berkorban dengan perasaan yang senang dan tidak 
terpesona dengan harta benda kesenangan hidup dan 
supaya seluruh perasaan hati mereka mempunyai 
pertalian dengan Allah. 

Setelah itu AI-Qur'an mengemukakan kepada 
mereka sebahagian dari sejarah da'wah Allah di bumi 
ini. Di sana jelas kelihatan wujudnya persamaan 
sistem da'wah dan kelurusan jalan da'wah itu, di 
samping jelasnya kedudukan bahawa orang-orang 
yang menyeleweng dari sistem da'wah ini dalam 
mana-mana zaman sekalipun ialah orang-orang yang 
fasiq. Selain dari itu ia menerangkan sepintas lalu 
keadaan setengah-setengah Ahiil-Kitab sebagaimana 
pernah diterangkan kepada mereka di awal pusingan 
ini dan diakhiri dengan seruan supaya mereka 
bertaqwa kepada Allah dan beriman kepada Rasul- 
Nya agar Allah kurniakan kepada mereka dua 
bahagian rahmat-Nya dan mengurniakan nur supaya 
mereka dapat berjalan dengannya pada hari Qiamat 
serta memberi keampunan kepada mereka. Limpah 
kurnia Allah itu tidak hanya terbatas kepada Ahiil- 
Kitab sahaja sebagaimana yang disangkakan mereka, 
malah seluruh limpah kurnia berada dalam kuasa 
Allah dan Dialah yang mengurniakan kepada siapa 
sahaja yang dikehendaki-Nya: 



"Dan Allah memiliki limpah kurnia yang amat besar. "(21) 

Demikianlah ayat-ayat surah ini dari awal hingga 
akhir mempunyai pertalian yang rapat dan mengikut 
satu garisan yang tetap. Nada ayat-ayat ini bertalu- 
talu memukul hati dengan gaya dan cara yang serupa, 
dan dengan ulangan-ulangan yang wajar untuk 
memperdalamkan kesan ayat-ayat itu dalam hati dan 
untuk mengetukkannya semasa ia sedang panas 
dengan ketukan demi ketukan. 

* * * * * * 


(Pentafsiran ayat-ayat 16 - 17) 



"Belumkah sampai masanya bagi orang-orang yang beriman 
agar hati mereka tunduk kepada peringatan Allah dan 
kebenaran yang turun kepada mereka ? Dan janganlah pula 
mereka jadi seperti orang-orang yang telah diturunkan kitab 
suci sebelum ini kemudian setelah mereka dilalui masa yang 
panjang , maka hati mereka menjadi keras dan kebanyakan 
dari mereka adalah orang-orang yang fasiq(16). Ketahuilah 
bahawa Allah itulah yang berkuasa menghidupkan bumi 
selepas ia mati. Sesungguhnya Kami telah menjelaskan 
kepada kamu berbagai-bagai ayat supaya kamu 
memikirkannya. "( 1 7) 

Ini adalah satu teguran yang mencubit hati dari 
Allah Yang Maha Mulia dan Maha Pengasih. Ia juga 
merupakan sungutan terhadap lewatnya sambutan 
yang sempurna dari orang-orang yang telah sekian 
banyak dikurniakan rahmat Allah dan ni'mat-Nya, 
iaitu Allah telah mengutuskan Rasul di kalangan 
mereka untuk menyeru mereka supaya beriman 
kepada-Nya, dan menurunkan ayat-ayat-Nya yang 
jelas kepada Rasul-Nya untuk mengeluarkan mereka 
dari kegeiapan-kegelapan kepada nur, serta 
memperlihatkan kepada mereka berbagai-bagai tanda 
kekuasaan-Nya di alam buana atau alam makhluk-Nya 
yang cukup untuk menyedar dan mengingatkan 
mereka. 

la merupakan teguran bercampur kemesraan dan 
pemberangsangan supaya menyedari kebesaran Allah 
dan tunduk kepada peringatan-Nya dan menerima 
kebenaran yang diturunkan Allah dengan penerimaan 
yang layak dengan Allah yang benar, iaitu menerima 

dengan takut, ta'at dan tunduk kepadanya. Teguran 
itu berbau kecaman dan sungutan kerana lambat dan 
lewat dalam bentuk pertanyaan: 



"Beiumkah sampai masanya bagi orang-orang yang beriman 
agar hati mereka tunduk kepada peringatan Allah dan 
kebenaran yang turun kepada mereka?"(1 6) 


Teguran Terhadap Sikap Lengah Para Mu'minin 


Di samping pemberangsangan dan sungutan 
terhadap kelewatan menerima, ia juga memberi 
peringatan terhadap akibat dari sikap berlengah- 
lengah dan berlambat-lambat menyambut seruan 
Allah itu dengan sepenuhnya dan menerangkan 
kemungkinan akibat bahawa hati mereka akan 
diselimuti karat-karat apabila masa berlanjutan tanpa 
digilap, juga menerangkan kemungkinan hati yang 
lembut itu akan berakhir menjadi keras apabila ia 
tidak mempedulikan peringatan dari Allah dan tidak 
tunduk kepada kebenaran. 




"Dan janganlah pula mereka jadi seperti orang-orang yang 
telah diturunkan kitab suci sebelum ini kemudian setelah 
mereka dilalui masa yang panjang, maka hati mereka 
menjadi keras dan kebanyakan dari mereka adalah orang- 
orang yang fasig. "( 1 6) 


Tidak, ada lagi di sebalik kekerasan hati itu 
melainkan hanya kefasiqan dan penderhakaan 
terhadap Allah. 

Hati manusia cepat berubah dan lupa, la berada 
dalam keadaan yang tipis membayang dan 

memancar, berseri-seri melimpahkan cahaya, tetapi 
apabila ia dilalui masa yang lama tanpa diberi 
peringatan dan tanpa mengingati Allah ia akan 
menjadi tebal, kasar, hilang serinya, gelap- dan malap 
cahayanya. Oleh itu, hati ini perlu diberi peringatan 
agar sentiasa mengingati Allah dan khusyu' kepada- 
Nya. la perlu diketuk agar ia tetap tipis membayang 
dan halus dan perlu disedarkan selalu agar tidak 
menjadi tebal dan kasar. 

Tetapi jangan berputus asa terhadap hati yang telah 
padam cahayanya, terhadap hati yang telah menjadi 
beku, kasar dan tebal, kerana hati itu dapat hidup 
kembali, dapat berkilat dan bersinar kembali dan 
dapat tunduk kembali kepada peringatan Allah, 
kerana Allah berkuasa menghidupkan bumi yang 
kering dan tandus hingga menjadi subur kembali 
mengeluarkan tumbuh-tumbuhan dan pokok-pokok 
bunga dan tanaman-tanaman yang produktif yang 
membekalkan makanan dan buah-buahan, demikian 


juga hati ia boleh subur kembali apabila dikehendaki 
Allah. 



"Ketahuilah bahawa Allah itulah yang berkuasa 
menghidupkan bumi selepas ia mati. "( 1 7) 

Di dalam Al-Qur'an terdapat pengajaran-pengajaran 
yang menghidupkan hati sebagaimana bumi yang 
tandus dihidupkan dengan baja, air dan cahaya 
matahari: 



"Sesungguhnya Kami telah menjelaskan kepada kamu 
berbagai-bagai ayat agar kamu memikirkannya . "(1 7) 


(Pentafsiran ayat-ayat 18 - 19) 


Selepas singgungan yang menghidupkan hati yang 
mati ini dan selepas teguran yang memalukan itu dan 
selepas peringatan dan amaran itu diiringi pula 
dengan ayat baru yang menggalakkan manusia 
supaya berkorban harta dan nyawa: 





"Sesungguhnya orang-orang yang bersedekah lelaki dan 
perempuan dan memberi pinjaman yang baik (ikhlas) kepada 
Allah akan digandakan balasan kepada mereka dan mereka 
akan mendapat pahala yang amat banyak(18). Dan orang- 
orang yang beriman kepada Allah dan Rasul-Nya merekalah 
para Siddiqin , dan para Syuhada' adalah berada di sisi Tuhan 
mereka. Mereka akan mendapat pahala dan cahaya mereka. 
Dan orang-orang yang kafir dan mendustakan ayat-ayat 
Kami, maka merekalah penghuni-penghuni Neraka."(19) 


Kelebihan Para Penderma 

Orang-orang yang bersedekah dari lelaki dan 
perempuan itu bukanlah bererti menunjukkan budi 
baik mereka kepada penerima sedekah itu, dan 
bukanlah pula bererti berurusan dengan manusia, 
malah sebenarnya mereka memberi pinjaman kepada 
Allah dan berurusan secara langsung dengan Allah. 
Manakah satu pendorong bersedekah yang lebih kuat 
dan lebih mendalam dari perasaan pemberi sedekah 
yang beranggapan bahawa dia memberi pinjaman 
kepada Allah Yang Maha Kaya dan Maha Terpuji dan 
bahawa dia sedang berurusan dengan Allah yang 

memiliki seluruh alam ini? Dan bahawa apa yang 
dibelanjakannya itu akan dibalas berganda-ganda dan 
selepas itu ia akan memperolehi pahala yang amat 
besar? 


Maqam golongan para Siddiqin adalah satu maqam 
yang amat tinggi sebagaimana digambarkan oleh 
hadith-hadith Nabi yang mulia, tetapi walaupun 
maqam itu amat tinggi, namun ia dapat dicapai 
dengan mudah dengan limpah kurnia Allah kepada 
siapa yang dikehendaki-Nya. Maqam itu tidak terbatas 
kepada individu-individu atau golongan-golongan 
tertentu sahaja, bahkan setiap orang yang 
menunjukkan keimanan-nya yang sebenar kepada 
Allah dan Rasul-Nya bercita-cita mencapai maqam 
yang tinggi ini, kerana di sana tiada sebarang sekatan 
dan halangan terhadap limpah kurnia Allah itu: 

Z \yJJCs- 






"Dan orang-orang yang beriman kepada Aliah dan Rasul-Nya 
merekalah para Siddiqin, dan para Syuhada' adalah berada 
di sisi Tuhan mereka. "( 1 9) 


Ini ialah singgungan mengenai kelebihan iman. Ada 
pun singgungan mengenai kelebihan pengorbanan 
dengan nyawa adalah dijelaskan dalam firman-Nya 
selepas itu: 


"Dan para Syuhada' adalah berada di sisi Tuhan mereka. 
Mereka akan mendapat pahala dan cahaya mereka. "(19) 

Penjelasan mengenai maqam Syuhada 7 telah disebut 
berkali-kali di dalam Al-Qur'an dan di dalam hadith- 
hadith yang mutawatir. Agama Islam tidak dapat 
berdiri teguh tanpa dijaga dan dikawal, ia tidak dapat 
ditegakkan di bumi tanpa jihad iaitu jihad untuk 
melindungi keselamatan 'aqidah, keselamatan da'wah 
dan keselamatan penganut-penganutnya dari fitnah 
dan keselamatan syari'atnya dari kemusnahan. Kerana 
itu para Syuhada' yang gugur dalam perjuangan 
Sabilullah sahajalah yang dikurniakan maqam 
Syuhada', iaitu maqam yang hampir dengan Allah, 
iaitu maqam yang dekat yang diungkapkan dengan 
kata-kata "di sisi Tuhan mereka." 

Tersebut di dalam Sahih A-Bukhari dan Sahih 
Muslim: 




Maqam As-Saddiqin Dan As-Syuhada' 

Itulah ciri dan keistimewaan agama ini. la 
merupakan jalan yang terbuka kepada seluruh 
manusia dan merupakan kemuncak yang boleh dicita- 
cita dan ditujukan semua orang. Di dalam Islam tidak 
ada monopoli maqam-maqam, tidak ada hak-hak 
istimewa yang disediakan untuk orang-orang yang 
tertentu. Tiada yang lain dalam Islam kecuali amalan 
sahaja yang dapat menaikkan seseorang ke darjat 
yang setinggi-tingginya. Islam adalah satu agama 
yang tidak mempunyai ruang untuk kelas-kelas yang 
terpelihara kedudukan dan maqamnya. 

Al-lmam Malik telah meriwayatkan dalam kitabnya 
dari Safuan ibn Sulaym dari 'Atta' ibn Yasar 
dari Abu Sa'id al-Khudri bahawa Rasulullah s.a.w. 
telah bersabda: 

1/ f&y <y Jj 4 op) 

jl (3 ^*All j-* <j^Vl J jjU-H 

b i I jitS U JJ>UJ c j*L\ 

Jj )): JIS . V LjVI Jjbu iiJLJj 

lj 3 J«^ 3 j 4 AJ L I jlal J b*" J 

"Sesungguhnya penghuni-penghuni syurga melihat 
penghuni-penghuni bilik-bilik Syurga yang tinggi di atas 
mereka sama seperti kamu melihat bintang yang amat cerah 
yang kelihatan di kaki langit dari arah Timur atau arah Barat 
kerana perbezaan darjat di antara mereka i, lalu mereka 
(sahabat-sahabat) berkata: Ya Rasulullah , itulah darjat para 
Anbia' yang tidak dapat dicapai oleh orang-orang yang lain 
dari mereka? Jawab beliau: Bahkan demi nyawaku dalam 
kekuasaan Allah - itulah darjat orang-orang yang beriman 
kepada Allah dan membenarkan para rasul. " 

(Hadith ini telah dikeluarkan oleh al-Bukhari dan 

Muslim dari Hadith Malik) 


j J*?l j>- j jj! j! 

dUj Jl t CjAJm UJL| 

: JJUS ! Jjjjjf ISU : JUS c. j ^ U 

1/ Ji&s dii jA&i LjjJi jIjJI Jl ib j *1 
V j*-r^ Uj (jj : JUS . Zja Jjl UUS 

oy^rji 

"Sesungguhnya roh-roh para Syuhada' itu berada di dalam 
biang burung-burung hijau yang terbang sesuka hatinya di 
dalam Syurga , kemudian ia menuju kepada pelita-pelita 
kendil di sana. Lalu Allah memandang mereka (roh-roh para 
Syuhada' itu) dengan sekilas pandangan dan bertanya: Apa 
kamu mahu? Jawab mereka: Kami suka engkau kembalikan 
kami ke dunia supaya dapat kami berperang lagi untuk 
agama-Mu dan mati dibunuh sebagaimana kami mati 
dibunuh kali yang pertama. Jawab Allah: Sesungguhnya Aku 
telah pun memutuskan bahawa mereka tidak akan kembali 
ke dunia lagi." 

Al-Bukhari, Muslim dan lainnya telah mengeluarkan 
sebuah hadith dari (Anas r.a.) katanya: Sabda 
Rasulullah s.a.w.: 

Jp U Jj LuII Jl gr ji Jl UA-I J^ju Jb») U 

Si grjt & Vl — ^ 

UI 1 ^ (jj* li ; cA ja Juj LjjlJI 

"Tiada seorang pun yang masuk Syurga yang suka pulang 
semula ke dunia kerana terkenangkan sesuatu di atas bumi 
itu melainkan orang yang mati syahid, la bercita-cita untuk 
kembali semula ke dunia supaya ia mati dibunuh dalam 
perjuangan berpuluh-puluh kali lagi ) kerana ia melihat 
betapa mulianya mati syahid itu. " 

Demikianlah hidup ini kelihatan kecil kepada orang- 
orarg yang mendengar ayat-ayat dan hadith-hadith 

yang amat memberangsangkan ini dan menyedari 
betapa tingginya maqam mati syahid di sisi Allah. 

Al-lmam Malik telah meriwayatkan sebuah hadith... 
dari Yahya ibn Sa'id bahawa Rasulullah s.a.w. telah 
memberangsangkan (para sahabatnya) supaya 
berjihad dan beliau menyebut balasan Syurga. Ketika 
itu ada seorang Ansar sedang makan buah tamar di 
dalam tangannya, lalu ia pun berkata: "Sesungguhnya 
aku ini adalah seorang yang amat tamakkan dunia 
jika aku terus duduk menghabiskan buah-buah tamar 
ini." Lalu ia pun mencampakkan buah-buah tamar 
yang ada di dalam tangannya dan terus 
menghunuskan pedangnya sehingga ia mati 
terbunuh. Menurut riwayat, orang ini ialah 'Ubayr ibn 
al-Hamam r.a. 


Setelah menempatkan para Siddiqin dan para 
Syuhada' di tempat masing-masing, maka Al-Qur'an 
menjelaskan tempat orang-orang kafir yang pendusta: 



"Dan orang-orang yang kafir dan mendustakan ayat-ayat 
Kami. [ maka merekalah penghuni-penghuni Neraka. "(19) 


Sjc Jfc }jc s|t % 


menjadi reput. Dan di Akhirat kelak disediakan 'azab yang 
dahsyat dan keampunan dari Aliah dan keredhaan-Nya. Dan 
kehidupan dunia itu tidak lain melainkan hanya suatu 
keni'matan yang memperdayakan. "(20) 

Kehidupan Dunia Laksana Mainan Kanak-kanak 
Yang Kecil 

Kehidupan dunia apabila diukurkan dengan ukuran 
dunia dan ditimbangkan dengan neraca dunia, maka 
ia akan dilihat dan dirasakan sebagai satu kehidupan 
yang amat agung dan besar, tetapi apabila diukur 
dengan ukuran alam buana dan ditimbangkan 
dengan neraca Akhirat, maka ia akan kelihatan sangat 
kecil dan kerdil. Gambaran kehidupan dunia di sini 
kelihatan seperti mainan-mainan kanak-kanak yang 
kecil sahaja jika dibandingkan dengan kebesaran dan 
kesungguhan kehidupan Akhirat, di mana berakhirnya 
kesudahan untung nasib manusia setelah selesainya 
permainan hidup di dunia. 

Permainan, hiburan, berbangga-bangga, berlumba- 
Iumba membanyakkan harta dan anak merupakan 
hakikat kehidupan dunia walaupun pada lahirnya 
kelihatan merupakan satu kehidupan yang penuh 
dengan kesungguhan dan kesibukan. Kemudian Al- 
Qur f an terus membandingkan kehidupan dunia 
dengan satu perbandingan yang menarik mengikut 
cara Al-Qur'an yang amat seni, iaitu kehidupan dunia 
ini adalah: 


tfS ** 

f menghidupkan tumbuh-tumbuhan 
ra penanam."(20) 

satu kesimpulan yang menggambarkan seluruh Kata-kata "jtftfl" bererti penanam-penanam yang 
kehidupan dunia ini dengan satu gambaran melindungkan biji-bijian dan menutupnya dengan 

kehidupan yang amat kecil, kerdil dan terlalu sedikit, timbusan tanah, tetapi pemilihan kata-kata ini di sini 

iaitu satu gambaran memperkecil-kecilkan nilai mengandungi maksud sindiran untuk menunjukkan 

kehidupan dunia dan membebaskan manusia dari bahawa orang-orang yang kafir itu amat tertarik 

kongkongannya serta mengikatkan hati mereka dengan kehidupan dunia. 


(Pentafsiran ayat 20) 

Singgungan yang ketiga dalam pusingan ini ialah 
mengemukakan satu kesimpulan terhadap seruan 
kepada beriman dan berkorban dengan jiwaraga, dan 


"Laksana air hujan yanc 
yang mengkagumkan pe 



dengan Akhirat dan nilai-nilainya: 




Kemudian tumbuh-tumbuhan itu menjadi kering dan 




engkau lihat warnanya kuning"(20) 
yang sesuai untuk dituai. 



Kehidupan dunia telah ditetapkan dengan 
tempohnya yang tertentu yang akan berakhir atau 
akan sampai tempohnya dengan segera: 



"Kemudian ia menjadi reput” (20) 


"Ketahuilah bahawa sesungguhnya kehidupan dunia ini 
hanyalah permainan dan hiburan , perhiasan i, bermegah- 
megah di antara kamu dan perlumbaan membanyakkan 
harta dan anak-anak, ia adalah laksana air hujan yang 
menghidupkan tumbuh-tumbuhan yang mengkagumkan 
para penanam , kemudian tumbuh-tumbuhan itu menjadi 
kering dan engkau lihat warnanya kuning , kemudian ia 


Demikianlah berakhirnya filem kehidupan dunia 
dengan satu penggambaran yang hidup yang diambil 
dari pemandangan-pemandangan yang biasa dilihat 
manusia iaitu pemandangan tumbuh-tumbuhan yang 
kering dan akhirnya menjadi reput dan hancur lebur. 

Tetapi keadaan kehidupan Akhirat berlainan dari 
keadaan kehidupan dunia. Urusan kehidupan Akhirat 
amat wajar diberi perhatian yang sungguh-sungguh 
dan disediakan persediaan-persediaan yang wajar 
untuknya, kerana: 

O Ot sj^i ' <3 J 

"Dan di akhirat kelak disediakan 'azab yang dahsyat dan 
keampunan dari Allah dan keredhaan-Nya. "(20) 

Kehidupan Akhirat tidak berakhir sekelip mata 
sahaja sebagaimana berakhirnya kehidupan dunia, la 
tidak berakhir seperti daun-daun kering yang reput 
apabila tumbuh-tumbuhan itu sampai ajalnya, malah 
kehidupan Akhirat ialah kehidupan Hisab dan balasan 
dan kehidupan yang kekal yang wajar diberi sepenuh 
minat dan perhatian. 



"Dan Kehidupan dunia itu tidak lain melainkan hanya suatu 
keni'matan yang memperdayakan . "(20) 

Keni'matan dunia tidak mempunyai hakikat yang 
tersendiri. Asas kewujudannya diambil dari sifat 
kehidupan dunia yang memperdayakan manusia, 
yang membuat mereka lalai dan lupa daratan dan 
akhirnya terpesona dan tertipu. 

Inilah hakikat keni'matan dunia yang sebenar 
apabila seseorang itu berfikir secara mendalam untuk 
mencari hakikat yang sebenar. Tetapi tujuan Al- 
Qur'an mengemukakan hakikat ini bukanlah untuk 
menggalakkan manusia supaya memencilkan diri 
mereka dari kehidupan dunia dan supaya mereka 
mengabaikan tugas pembangunan dan khilafah 
memerintah bumi yang telah diserahkan kepada 
makhluk manusia itu, malah tujuannya ialah untuk 
membetulkan ukuran perasaan dan penilaian jiwa 
manusia terhadap kehidupan itu, juga untuk 
mengingatkan manusia supaya jangan terpesona 
dengan keni'matan dunia yang penuh dengan tipu 
daya itu dan jangan terkongkong dengan tarikan 
yang mengikatkan manusia dengan bumi. Inilah sikap 
yang perlu diambil oleh orang-orang yang ditujukan 
surah ini kepada mereka untuk menegakkan 
keimanan mereka yang sebenar. Inilah sikap yang 
perlu diambil oleh setiap orang yang beriman kepada 
'aqidah untuk menegakkan 'aqidahnya itu walaupun 
terpaksa mengorbankan seluruh keni'matan hidup 
dunia. 


(Pentafsiran ayat 21) 

Gelanggang Perlumbaan Hakiki Bagi Manusia 

Kerana itu Al-Qur'an menyeru mereka supaya 
berlumba-lumba di medan perlumbaan yang hakiki 
untuk mencapai tujuan yang wajar dengan 
perlumbaan itu, iaitu tujuan yang menjadi matlamat 
akhir bagi kesudahan hidup mereka dan tujuan yang 
akan kekal bersama mereka di alam Akhirat yang 
abadi: 


c 




m 





"Berlumba-lumbalah kamu mendapatkan keampunan dari 
Tuhan kamu dan mendapatkan Syurga yang luasnya ialah 
seluas langit dan bumi yang disediakan untuk orang-orang 
yang beriman kepada Aliah dan Rasul-Nya. Itulah limpah 
kurnia Allah yang diberikan kepada sesiapa yang 
dikehendaki-Nya dan Allah memiliki limpah kurnia yang 
amat besar."(21) 


Perlumbaan merebut keni'matan hiburan, 
permainan, bermegah-megah dan pertandingan 
merebut harta kekayaan yang banyak bukanlah suatu 
perlumbaan yang layak dengan orang-orang dewasa 
yang telah meninggalkan dunia hiburan dan 
permainan itu kepada kanak-kanak yang kecil, malah 
pertandingan yang sebenar ialah pertandingan • 
mencapai matlamat Syurga yang maha luas: 



"Mendapatkan Syurga yang luasnya ialah seluas langit dan 
bumi." (21) 


Barangkali setengah-setengah ulama' di zaman 
dahulu - iaitu sebelum manusia menemui hakikat- 
hakikat mengenai keluasan alam buana ini - 
cenderung mentafsirkan ayat-ayat yang seperti ini 
dengan pengertian majazi, dan demikianlah juga 
mereka cenderung mentafsirkan setengah-setengah 
hadith Nabi dengan pengertian majazi seperti itu, iaitu 
seperti hadith yang telah lepas yang menceritakan 
tentang penghuni bilik Syurga yang tinggi yang dilihat 
oleh penghuni-penghuni Syurga di bawah mereka 
yang kelihatan seperti mereka melihat bintang yang 
amat cerah di kaki langit dari arah Timur atau dari 
arah Barat. Tetapi kini teropong-teropong bintang 
manusia yang kecil telah pun dapat mengukur 
kejauhan-kejauhan bintang-bintang alam buana yang 
amat luas tidak terbatas itu. Oleh itu cerita mengenai 
keluasan Syurga dan cerita mengenai bilik-bilik Syurga 
yang kelihatan begitu jauh itu adalah sebenarnya 
merupakan hakikat-hakikat yang dekat, mudah dan 
dapat disaksikan. Ia sama sekali tidak perlu ditafsirkan 
dengan pengertian majazi, kerana jarak jauh di antara 
bumi dan matahari umpamanya belum lagi 
merupakan suatu jarak jauh dibandingkan dengan 
kejauhan bintang-bintang yang wujud di alam buana 
ini. 


Alam Syurga yang luas itu dapat dicapai oleh siapa 
sahaja yang mahukannya dan siapa sahaja yang ingin 
berlumba-lumba menuju kepadanya. Bayaran 
pendahuluannya ialah beriman kepada Allah dan 
Rasul-Nya. 

"Itulah limpah kurnia Allah yang diberikan kepada sesiapa 
yang dikehendaki~Nya dan Aliah memiliki limpah kumia yang 
amat besar ."(21) 


neraca-neraca pertimbangan hidup dunia yang kecil' 
dan penuh tipu daya itu. Itulah tugas keimanan dalam 
hidup penganut-penganut 'aqidah Islam yang dipilih 
Allah untuk membetulkan nilai-nilai hidup dunia dan 
neraca-neraca pertimbangannya bukan untuk 
berurusan dengannya dan tunduk kepada kehendak- 
kehendaknya. 

* * * * * * 


Maksudnya, limpah kurnia Allah itu tidak terhalang 
dan terlarang, la diharus dan terbuka kepada setiap 
orang yang berminat dan setiap orang yang ingin 
berlumba-iumba. Inilah medan yang wajar dilumbai 
setiap mereka yang ingin berlumba, bukannya 
berlumba-lumba untuk merebut secebis bumi yang 
terbatas ajalnya dan terbatas kawasannya. 

Penganut 'aqidah Islam pastilah mengadakan 
hubungan dengan alam buana yang luas ini dan 
jangan hanya membataskan dirinya, pandangannya, 
pemikirannya, minatnya dan perasaannya di dalam 
alam bumi yang sempit dan kecil ini sahaja. Ia pasti 
bersikap demikian supaya dapat memainkan 
peranannya yang layak dengan seorang penganut 
'aqidah Islam, iaitu satu peranan yang sukar yang 
sentiasa bertembung dengan sifat-sifat manusia yang 
hina dan tamak, dan bercanggah dengan hati-hati 
manusia yang sesat dan jiwa mereka yang 
menyeleweng. Ia akan mengalami penderitaan- 
penderitaan akibat tentangan kebablan yang berjuang 
dengan degil untuk bertapak di bumi. Penderitaan itu 
begitu hebat dan tidak dapat ditanggung melainkan 
oleh orang-orang Mu'min yang mengadakan 
hubungan dengan alam yang lebih besar dari alam 
hidup dunia ini dan lebih luas dari alam bumi ini dan 
lebih kekal dari alam yang fana ini. 

Ukuran-ukuran dunia dan neraca-neraca 
pertimbangan-nya tidaklah menggambarkan hakikat 
yang harus tertanam dalam hati nurani penganut 
'aqidah Islam, ia tidak dapat menggambarkan hakikat 
ini melainkan seperti gambaran ukuran bumi 
dibandingkan dengan ukuran alam buana yang besar 
dan seperti ukuran umur bumi dibandingkan dengan 
masa azali dan abadi. Perbezaan keduanya begitu 
besar hingga seluruh ukuran bumi tidak mampu 
untuk menggariskan sempadan-sempadannya dan 
tidak juga mampu untuk menunjukkannya. 

Kerana ini penganut 'aqidah Islam tetap berada di 
kemuncak hakikat yang agung itu dan tidak 
terpengaruh kepada kenyataan hidup di bumi yang 
kecil walau bagaimana besar sekalipun realiti hidup 
itu. Dia tetap mengadakan hubungan dengan hakikat 
yang agung ini iaitu hakikat yang bebas dari segala 
ikatan realiti hidup di bumi yang kecil ini. Dia tetap 
mengadakan hubungan dengan kewujudan yang 
agung yang tergambar pada masa azali dan abadi dan 
tergambar pada kerajaan Akhirat yang amat luas, juga 
tergambar pada nilai-nilai keimanan yang tetap teguh, 
yang tidak akan bergoncang dengan sebab-sebab 
kerosakan atau kemungkaran yang berlaku di dalam 


(Pentafsiran ayat-ayat 22 - 24) 


Kemudian tiba pula singgungan yang keempat 
membawa penerangan yang mendalam tentang 
taqdir-taqdir yang ditetapkan Allah: 




» ' 



“ Tiada suatu yang menimpa bumi dan tiada suatu yang 
menimpa diri kamu melainkan semuanya telah tersurat di 
dalam kitab Lauh Mahfuz sebelum Kami ciptakannya. 
Sesungguhnya urusan yang sedemikian amat mudah kepada 
Aliah(22). { Hakikat ini dijelaskan) supaya kamu tidak 
berdukacita terhadap ni'mat-ni'mat yang, terluput dari kamu 
dan supaya kamu tidak terlalu gembira dengan ni'mat - 
ni'mat yang dikurniakan kepada kamu . Dan Allah tidak 
sukakan setiap orang yang angkuh dan membanggakan 
dirinya (23). Iaitu orang-orang yang kikir dan menyuruh 
orang lain supaya bersifat kikir. Dan barang siapa yang 
berpaling , maka Allah Maha Kaya dan Maha Terpuji."(24) 


Perjalanan alam buana ini diatur dengan peraturan- 
peraturan dan perencanaan-perencanaan yang teliti 
dan rapi hingga tiada suatu kejadian yang berlaku 
melainkan kejadian itu telah pun ditetapkan atau 
direncanakan lebih dahulu dan dikira dengan 
kiraannya yang rapi. Tiada tempat bagi kejadian 
kebetulan di dalam perjalanan alam ini dan tiada 
suatu yang berlaku sembarangan. Sebelum bumi 
diciptakan Allah dan sebelum manusia diwujudkan 
Allah, maka segala kejadian yang akan berlaku di 
alam ini dalam waktu-waktunya yang telah 
ditentukan itu telah pun berada dalam ilmu Allah 
yang mengetahui segala-galanya. Di dalam ilmu Allah 
tiada suatu yang telah berlalu dan tiada suatu yang 
hadir sekarang dan tiada suatu yang akan datang. 
Perbezaan masa-masa itu hanya tanda-tanda bagi kita 
manusia selaku makhluk yang fana sahaja, dan 

dengan tanda-tanda inilah kita mengetahui batas- 
batas masa bagi segala sesuatu. Kita tidak dapat 
memahami segala sesuatu itu tanpa batas-batas yang 
membezakannya dari yang lain, iaitu batas-batas 
masa dan batas-batas tempat Kita tidak dapat 
memahami yang multaq (Allah dan sifat-srfat-Nya) 
melainkan di sa'at-sa'at jiwa kita berhubung dengan 
yang multaq itu sendiri menerusi satu jalan yang lain 
dari jalan-jalan yang biasa kita gunakannya dalam 
memahami segala sesuatu. Allah S.W.T. itulah 
hakikat multaq yang mengetahui keseluruhan alam 
buana ini tanpa batasan dan ikatan. Alam buana ini 
serta segala peristiwa dan segala perkembangan yang 
berlaku padanya sejak permulaan jadinya hingga 
penghabisan hidupnya adalah keseluruhannya berada 
di dalam ilmu Allah tanpa batas, tanpa perbezaan 
masa dan tempat Setiap kejadian itu mempunyai 
tempat masing-masing dalam perencanaan umumnya 
yang terdedah kepada ilmu Allah, Setiap sesuatu yang 
berlaku atau yang menimpa sama ada baik atau 
buruk, sama ada menimpa bumi atau menimpa 
manusia atau menimpa golongan manusia yang 
ditujukan ayat ini kepadanya pada masa itu semuanya 
tersurat dalam kitab azali sebelum lahirnya bumi dan 
manusia dalam rupa bentuknya yang ada sekarang. 



"Sesungguhnya urusan yang sedemikian amat mudah 
kepada Allah."(22) 

Nilai hakikat ini yang merupakan satu-satunya 
hakikat yang dapat difahami akal manusia apabila ia 
memahami hakikat kewujudan Yang Maha Agung 
(Allah), nilai hakikat ini pada manusia ialah ia 
mencurahkan rasa ketenangan dan ketenteraman ke 
dalam jiwa mereka ketika menghadapi peristiwa- 
peristiwa yang berlaku itu sama ada baik atau buruk. 
Mereka tidak dihancurluluhkan oleh perasaan cemas 
dan takut, perasaan hampa dan kecewa apabila 
dilanda kesusahan, dan tidak dilambung perasaan 
gembira hingga lupa daratan dan hilang imbangan 
apabila mendapat kesenangan. 



"Supaya kamu tidak berdukacita terhadap ni'mat-ni'mat 
yang terluput dari kamu dan supaya kamu tidak terlalu 
gembira dengan ni'mat-ni'mat yang dikurniakan kepada 
kamu: "(23) 

Keluasan untuk pandangan, perhubungan dengan 
kewujudan yang agung (Allah) dan kefahaman 
terhadap pengertian azali dan abadi dan melihat 
segala peristiwa yang berlaku pada tempatnya yang 
telah ditetapkan di dalam ilmu Allah dan dalam peta 
penciptaan alam buana semuanya - membuat jiwa 
manusia lebih lapang, lebih teguh dan lebih tenang 
dalam menghadapi segala peristiwa yang berlaku, 
iaitu peristiwa-peristiwa yang muncul dan melalui 
manusia dalam harakat alam. 


Seseorang itu akan merasa cemas, pesimis dan 
kerdil menghadapi peristiwa-peristiwa apabila ia 
merasa dirinya terpencil dari alam dan apabila ia 
melayani peristiwa-peristiwa itu seolah-olah suatu 
yang baru menggugatkan kewujudannya yang kecil. 
Tetapi apabila ia benar-benar memahami dan merasa 
bahawa dirinya dan seluruh peristiwa yang berlaku 
dan yang melaluinya, juga melalui orang lain dan 
melalui seluruh bumi hanya merupakan zarah-zarah 
pada satu jisim yang besar iaitu alam ini, zarah-zarah 
ini berada di tempatnya masing-masing dalam satu 
pelan yang lengkap dan halus dan mempunyai 
hubungan yang rapat satu sama lain, dan seluruhnya 
adalah disusun dan diatur dengan perencanaan yang 
tetap dan termaklum dalam ilmu Allah yang 
tersembunyi, apabila hakikat, ini benar-benar 
difahami dan dirasakannya, maka ia akan merasa 
tenang dan tenteram terhadap segala apa yang 
berlaku. Dia tidak berdukacita terhadap ni'mat-ni'mat 
yang terluput sehingga menggoncangkan jiwanya dan 
tidak pula bergembira mendapat sesuatu ni'mat 
sehingga ia lupa daratan, tetapi ia akan meneruskan 
perjalanan hidupnya menghadapi taqdir-taqdir Allah 
dengan penuh kerelaan, iaitu kerelaan seorang yang 
tahu dan faham bahawa segala sesuatu yang berlaku 
itu adalah suatu yang pasti berlaku. 


Ini adalah satu darjat yang tidak mampu dicapai 
melainkan oleh segolongan yang kecil sahaja. Tetapi 
yang dituntut dari seluruh orang Mu'min ialah 
perasaan duka nestapa kerana dilanggar malapetaka 
dan perasaan gembira kerana mendapat ni'mat itu 
jangan sampai mengeluarkan mereka dari ruang 
lingkup tawajjuh kepada Allah dan mengingati-Nya, 
juga jangan sampai mengeluarkan mereka dari batas 
kesederhanaan bergembira dan berduka. Ujar 
'Ikrimah (r.a.): " Setiap orang itu ada suka dan 
dukanya , tetapi jadikan suka itu kesyukuran dan 
jadikan duka itu kesabaran ." Inilah kesederhanaan 
Islam yang mudah kepada semua orang biasa. 





"Dan Allah tidak sukakan setiap orang yang angkuh dan 
membanggakan dirinya iaitu orang-orang yang kikir dan 
menyuruh orang lain supaya bersifat kikir." (23-24) 


Titik hubungan di antara hakikat taqdir yang telah 
lalu dengan sikap angkuh dan sombong, dan 
hubungan di antara sikap angkuh dan sombong 
dengan sifat kikir dan menyuruh orang lain supaya 
bersifat kikir ialah orang yang sedar bahawa segala 
apa yang didapatinya itu adalah dari taqdir Allah 
belaka tidak merasa angkuh dan sombong dengan 
ni'mat-ni'mat yang dikurniakan kepadanya dan tidak 
akan bakhil pula memberi kepada orang lain dan 
tidak akan menyuruh orang lain supaya bersifat 
bakhil, sedangkan orang yang tidak menyedari 
hakikat ini akan mengira bahawa segala ni'mat harta 
kekayaannya, kekuasaan dan pangkat kebesaran yang 

diperolehinya itu adalah dari hasil usahanya, kerana 
itu ia akan merasa sombong dan angkuh, dan 
kemudian akan merasa bakhil pula untuk memberikan 
sebahagian dari ni'mat-ni'mat itu kepada orang lain, 
malah menggalakkan pula orang lain supaya bersikap 
bakhil untuk menegakkan dasar dan cara hidupnya. 



"Dan barang siapa yang berpaling , maka Allah Maha Kaya 
dan Maha Terpuji. "(24) 

Oleh kerana itu siapa yang membelanjakan hartanya 
untuk kebajikan, maka bererti ia membelanjakan 
untuk kebaikan dirinya dan siapa yang menyambut 
seruan Allah bererti ia menyambut kebaikan dirinya. 
Dan Allah itu Maha Kaya. Dia tidak memerlukan 
sesuatu apa dari hamba-hamba-Nya yang bersifat 
fakir dan miskin itu, dan Allah itu adalah Maha Terpuji 
dan Dia tidak dijejaskan sedikit pun oleh sanjungan 
dan pujian dari para penyanjung dan para pemujinya. 

# 


(Pentafsiran ayat-ayat 25 - 26) 


Akhirnya tibalah bahagian penghabisan surah ini 
mengemukakan dengan ringkas perjalanan risalah 
Allah dan sejarah 'aqidah Islam dari sejak Nabi Nuh 
dan Ibrahim a.s. dengan menjelaskan hakikat dan 
matlamatnya dalam dunia manusia dan menyentuh 
keadaan Ahlil-Kitab umumnya dan pengikut "Isa a.s. 
khususnya. 






* s 




zuriat keduanya ni'mat kenabian dan kitab suci, sebahagian 
dari mereka mendapat hidayat dan kebanyakan dari mereka 
adalah fasiq."(26) 

Hakikat Kesatuan Agama Allah Yang Ditegakkan Di 
Atas Kitab Suci Dan Neraca Keadilan 


Agama Allah itu pada hakikatnya adalah satu 
sahaja, la dibawa oleh para rasul bersama bukti-bukti 
yang jelas untuk membuktikan kebenarannya. 
Kebanyakan para rasul ini membawa mu'jizat-mu'jizat 
yang mencarikkan adat dan sebahagian diturunkan 
kepada mereka kitab-kitab suci. Dalam ayat ini 
disebut: 




"Dan Kami turunkan bersama mereka kitab-kitab suci. "(25) 


laitu dengan menyifatkan mereka dan kitab suci 
yang diturunkan kepada mereka sebagai satu 
kesatuan. Ini adalah satu isyarat kepada kesatuan 
agama Allah dari segi hakikatnya. 



"Dan neraca keadi!an."(25) 

Ia diturunkan bersama kitafe^sud. Seluruh agama 
Allah datang untuk menegakkan neraca keadilan 
yang teguh di bumi dan di dalam kehidupan manusia, 
supaya ia menjadi asas rujukan mereka dalam 
menilaikan tindak-tanduk, peristiwa-peristiwa, benda- 
benda dan tokoh-tokoh mereka. Seterusnya supaya 
mereka menegakkan seluruh hidup mereka di atas 
neraca keadilan itu agar aman dan selamat dari 
diumbang-ambingkan oleh nafsu yang berubah-ubah, 
pembawaan yang berlain-lainan, muslihat dan 
kepentingan yang bercanggahan. Ia merupakan 
neraca yang adi! dan tidak mengenal pilih kasih 
kerana ia menimbangkan dengan pertimbangan Allah 
yang benar dan adil terhadap semua dan ia tidak 
menganiayai seorang pun kerana Allah adalah Tuhan 
kepada semua. 



"Sesungguhnya Kami telah utuskan rasul-rasul Kami dengan 
bukti-bukti yang jelas dan Kami turunkan bersama mereka 
kitab-kitab suci dan neraca keadilan supaya manusia dapat 
menegakkan keadilan. Dan Kami telah menurunkan besi 
yang mengandungi kekuatan yang amat kuat dan berbagai- 
bagai kegunaan kepada manusia , juga supaya Allah 
mengetahui siapakah yang menolong agama Allah dan 
Rasul-Nya tanpa melihat-Nya. Sesungguhnya Allah Maha 
Kuat dan Maha Perkasa(25). Dan sesungguhnya Kami telah 
mengutuskan Nuh dan Ibrahim dan Kami jadikan dalam 


Neraca keadilan yang diturunkan Allah dalam setiap 
risalah-Nya itu merupakan satu-satunya jaminan yang 
dapat menyelamatkan umat manusia dari segala ribut 
taufan, gempa, kekacauan dan goncangan- 
goncangan yang menimpa mereka dalam medan 
pergolakan hawa nafsu, sentimen-sentimen dan 
gelanggang pertandingan dan menyintai diri masing- 
masing. Satu neraca keadilan yang teguh pastilah 
ditegakkan agar semua manusia dapat kembali 
kepadanya dan agar mereka menemui kebenaran, 
kesaksamaan dan keadilan yang tidak mengenal pilih 
bulu. 

"Supaya manusia dapat menegakkan keadilan."(25) 

Tanpa neraca keadilan Ilahi yang teguh di dalam 
agama Allah dan syari'at-Nya itu, manusia tidak akan 
menemui keadilan. Dan jika mereka menemui 

keadilan sekalipun, maka neraca keadilan itu tidak 
akan tetap di tangan mereka, malah ia akan 
terumbang-ambing digugat oleh kejahilan-kejahilan 
dan hawa nafsu mereka yang berubah-ubah. 


Ayat ini membayangkan perjuangan bersenjata 
yang diterangkan di tempatnya di dalam surah yang 
memperkatakan tentang pengorbanan jiwa dan harta 
benda. 


Ni'mat Logam Besi 





"Dan Kami telah menurunkan besi yang mengandungi 
kekuatan yang amat kuat dan berbagai-bagai kegunaan 
kepada manusia , juga supaya Allah mengetahui siapakah 
yang menolong agama dan Rasul-Nya tanpa melihat- 
Nya. "(25) 


Ungkapan: 

i j&J \3y\j 

"Kami telah menurunkan besi" (2 5) 


sama dengan ungkapan dalam firman-Nya: 



"Dan Dia telah menurunkan untuk kamu lapan pasang dari 
binatang ternakan." 


Setelah Al-Qur'an menerangkan tentang orang- 
orang yang membantu agama Allah dan Rasul-Nya, ia 
iringi pula dengan satu penjelasan yang menerangkan 
bahawa tujuan membantu Allah dan Rasul-Nya ialah 
membantu agama-Nya dan da'wah-Nya. Adapun 
Allah S.W.T. sendiri, maka Dia tidak memerlukan 
sebarang bantuan dan pertolongan dari mereka: 



"Sesungguhnya Allah Maha Kuat dan Maha Perkasa. "(25) 

Setelah selesai menjelaskan kesatuan risalah Allah 
dari segala segi hakikatnya, kitab suci-Nya dan neraca 
keadilan-Nya, Al-Qur'an kembali pula menerangkan 
kesatuan para rasul-Nya dari, zuriat keturunan Nuh 
dan Ibrahim a. s.: 



"Dan sesungguhnya Kami telah mengutuskan Nuh dan 
Ibrahim dan Kami jadikan dalam zuriat keduanya ni'mat 
kenabian dan kitab suci. "(26) 

Kesatuan Para Rasul 





(Surah az-Zumar: 6) 

Kedua-dua ungkapan ini membayangkan iradat dan 
perencanaan Allah dalam menciptakan segala sesuatu 
dan peristiwa-peristiwa. Semuanya diturun mengikut 
pelan-pelan dan perencana'an-Nya yang rapi. Di 
samping itu ungkapan ini juga membayangkan 
keselarasan dalam suasana ayat itu, iaitu suasana 
diturunkan kitab suci dan neraca keadilan, dengan erti 
bahawa sesuatu yang diciptakan Allah itu juga diatur 
dengan pelan-pelan dan perencanaan-Nya yang rapi 
sebagaimana Dia mengaturkan kitab suci-Nya dan 
neraca keadilan-Nya. 

Allah telah menurunkan logam besi: 

» < «t 

«* ^ ^ 

"Yang mengandungi kekuatan yang amat kuat. "(25) 

Iaitu kekuatan di dalam masa peperangan dan 
dalam masa keamanan. 



"Dan berbagai-bagai kegunaan kepada manusia. "(25) 

Kini tamadun manusia hampir-hampir seluruhnya 
ditegakkan dengan logam besi. 

"Supaya Allah mengetahui siapakah yang menolong agama- 
Nya dan Rasul-Nya tanpa meiihat-Nya. "(25) 


s' f s' 





Zuriat keturunan mereka merupakan satu pokok 
keturunan yang tinggi dan rimbun. Mereka 
dikurniakan ni'mat kenabian dan kitab suci, la 
bermula dari angkatan pertama umat manusia iaitu 
sejak zaman Nuh hingga berakhir kepada Ibrahim, di 
mana ia menghulurkan cabang-cabang dan dahan- 
dahannya yang lebat dan melahirkan para Nabi dari 
dahan yang agung itu yang menjadi asal-usul yang 
panjang hingga ke Rasul yang akhir. 


Tetapi keadaan zuriat-zuriat keturunan yang 
dikurniakan darjat-darjat kenabian dan kitab suci itu 
adalah tidak sama: 



"Sebahagian dari mereka mendapat hidayat dan kebanyakan 
dari mereka adalah fasig. "(26) 


(Pentafsiran ayat 27) 


Inilah ringkasan yang pendek dari sejarah yang 
panjang itu. Kemudian datang pula 'Isa putera 
Maryam a.s. ■ 



"Kemudian Kami iringi di belakang mereka dengan rasul- 
rasul Kami dan Kami iringi pula dengan 'Isa putera 
Maryam. "(27) 

Maksudnya, Kami iringi dengan mengirimkan rasul- 
rasui Kami di belakang generasi-generasi orang yang 
terdahulu dari zuriat keturunan Nuh dan Ibrahim, 
rasul-rasul itu diutus berturut-turut satu demi satu 
sehingga datang 'Isa putera Maryam. 

Di sini Al-Qur'an menyebut satu sifat yang nyata 
dari sifat-sifat pengikut 'Isa putera Maryam: 

ZjAj ^ El 

" Dan Kami jadikan di dalam hati orang-orang yang 
mengikutinya perasaan kasihan beias/'(27) 

Sifat Pengikut-pengikut Nabi ' Isa Dan Cara Hidup 
Rahbaniyah Mereka 

Mereka adalah hasil yang tabi'i dari didikan da'wah 
al-Masih a.s. dan dari roh da'wahnya yang toleran, 
juga dari kesucian rohaniyah dan kehalusannya yang 
cemerlang. Sifat kasihan belas itu adalah satu sifat 
yang amat jelas pada orang-orang yang benar-benar 
beriman kepada kerasulan 'Isa a.s. yang terdiri dari 
pengikut-pengikutnya yang setia. Berbagai-bagai ayat 
di dalam AI-Qur'anul-Karim telah menceritakan 
tentang sifat pengikut-pengikut 'Isa ini. Sejarah juga 
telah merakamkan contoh-contoh sifat mereka 
sebagaimana contoh yang diriwayatkan oleh rawi- 
rawi mengenai an-Najasyi Seri Maharaja Habsyah 
yang beragama Kristian, dan mengenai rombongan 
orang-orang Kristian dari Najran dan pengikut- 
pengikut 'Isa yang lain yang berkunjung ke negeri 
Islam selepas kemenangan agama Islam kerana 
berminat dengan agama itu berdasarkan kepercayaan 
mereka kepada agama yang benar yang tersemat di 
dalam hati mereka sejak mereka menjadi pengikut 
sejati kepada 'Isa putera Maryam. 

Demikianlah juga ayat ini menyebut cara hidup 
Rahbaniyah yang terkenal dalam sejarah pengikut- 
pengikut 'Isa al-Masih putera Maryam itu: 


"Dan cara hidup Rahbaniyah yang diada-adakan 
mereka. Kami tidak mewajibkannya ke atas mereka , mereka 
tidak berbuat demikian melainkan kerana mencari 
keredhaan Allah. "(27) 

Mengikut pendapat yang kuat dalam mentafsirkan 
ayat ini ialah cara hidup Rahbaniyah yang dikenali 
dalam sejarah Masihiyah itu adalah satu cara hidup 
yang dipilih secara sukarela oleh setengah-setengah 
pengikut 'Isa a.s. Cara hidup itu telah diadakan 
mereka sendiri untuk mencari keredhaan Allah dan 
untuk menjauhkan diri mereka dari kekotoran hidup. 
Cara hidup ini bukanlah satu cara hidup yang 
diwajibkan Allah ke atas mereka, tetapi apabila 
mereka telah memilih cara hidup Rahbaniyah ini dan 
mewajibkannya ke atas diri mereka, maka mereka 
pun terikat di hadapan Allah untuk memenuhi 


kehendak-kehendak cara hidup itu dan memelihara 
kewajipan-kewajipan dan komitmen-komitmennya 
seperti membersihkan jiwa, menjauhi kejahatan, 
bersifat memada dan berhati suci, mengingati Allah 
dan beribadat kepada-Nya iaitu dari amalan-amalan 
yang dapat merealisasikan hakikat keikhlasan 
terhadap Allah pada diri mereka sendiri iaitu hakikat 
keikhlasan yang menjadi matlamat yang ditujukan 
mereka dengan cara hidup Rahbaniyah itu. 

Tetapi cara hidup Rahbaniyah itu akhirnya menjadi 
adat dan upacara keagamaan yang kosong tidak 
berjiwa. Ramai yang memilih cara hidup ini sebagai 
ciri lahir yang tidak mempunyai hakikat. Hanya 
sebilangan kecil sahaja dari mereka yang sanggup 
menjunjung kewajipan-kewajipannya dengan sabar: 



"Tetapi mereka tidak memelihara cara hidup itu dengan 
sebaik-baik pemeliharaan. Oleh itu , Kami kurniakan kepada 
orang-orang yang beriman dari golongan mereka pahala 
mereka f dan sebilangan ramai dari mereka adalah orang- 
orang yang fasiq. "(27) 

Allah tidak mengukur manusia dengan bentuk rupa 
yang lahir. Begitu juga Allah tidak menilai mereka 
dengan upacara-upacara keagamaan dan pakaian- 
pakaian yang lahir, malah ia menilai mereka dengan 
amalan dan niat mereka, la menghisabkan mereka 
berdasarkan hakikat perasaan dan tindak-tanduk 
mereka yang sebenar kerana Dia mengetahui segala 
rahsia yang tersembunyi di dalam hati dan dada 
manusia. 

****** 

(Pentafsiran ayat-ayat 28-29) 

Seruan Umum Pada Orang-orang Yang Beriman 

Kemudian tiba pula seruan akhir yang dihadapkan 
kepada para Mu'minin yang merupakan mata rantai 
terakhir dalam rangkaian orang-orang yang beriman 
kepada agama Allah dalam sejarahnya yang panjang 
dan yang mewarisinya hingga hari Qiamat: 

"Wahai orang-orang yang beriman! Bertaqwalah kepada 
Allah dan berimanlah kepada Rasui-Nya nescaya Allah 
kurniakan kamu dua bahagian rahmat-Nya dan menjadikan 
untuk kamu nur agar kamu dapat berjalan dengannya , serta 
memberi keampunan kepada kamu. Dan Allah Maha 
Pengampun dan Maha Pengasih(28). (Hakikat ini dijelaskan) 
agar Ahlil-Kitab mengetahui bahawa mereka tidak 
mempunyai kuasa untuk mendapatkan sesuatu dari limpah 
kurnia Allah , dan bahawa segala limpah kurnia itu adalah di 
tangan Allah dan Allah itulah yang memiliki limpah kurnia 
yang amat besar itu. "(29) 


Seruan dengan ungkapan: 

"Wahai orang-orang yang beriman! "(28) 


memberi sentuhan istimewa yang menarik kepada 
hati mereka, membangkitkan pengertian iman, 
mengingatkan mereka betapa besarnya perhatian 
Allah terhadap mereka dan menguatkan lagi 
hubungan mereka dengan Allah yang menyeru 
mereka dengan seruan yang penuh mesra itu. Di atas 
nama hubungan inilah Al-Qur'an menyeru mereka 
supaya bertaqwa kepada Allah dan beriman kepada 
Rasui-Nya iaitu keimanan dalam ertikata yang 
istimewa yakni keimanan dengan erti hakikat 
keimanan dan kesan-kesan yang lahir darinya. 

Bertaqwalah kepada Allah dan berimanlah kepada 
Rasui-Nya: 

"Nescaya Allah kurniakan kamu dua bahagian rahmat- 
Nya. "(28) 


Maksudnya, Allah memberi kepada kamu dua 
bahagian dari rahmat-Nya. Ini adalah satu ungkapan 
yang amat menarik kerana rahmat Allah itu tidak 
berbelah bahagi. Sebaik sahaja rahmat itu menyentuh 
seseorang bererti Allah telah mengurniakan hakikat 
rahmat itu kepadanya, tetapi ungkapan ini 
membayangkan wujudnya pertambahan dan 
kelimpahan yang berterusan dari rahmat itu. 



"Dan menjadikan untuk kamu nur agar kamu dapat berjalan 
dengannya." (28) 


Itulah pengurniaan laduni yang diletakkan di dalam 
hati orang-orang yang bertaqwa dan beriman dengan 
sebenar-benar kepada Rasui-Nya, iaitu satu 
pengurniaan yang menerangi hati mereka dan 
membolehkan mereka melihat hakikat di sebalik 
hijab-hijab dan dinding-dinding, juga di sebalik rupa 
bentuknya yang lahir. Dengan suluhan nur itu 
mereka tidak akan meraba-raba dan tidak akan sesat 
jalan. 



"Serta memberi keampunan kepada kamu dan Allah Maha 
Pengampun dan Maha Pengasih. "(28) 


Manusia itu tetap manusia walaupun ia dikurniakan 
nur, manusia itu tetap lemah walaupun ia tahu jalan. 
Manusia itu tetap memerlukan pengampunan Allah: 



"Dan Allah Maha Pengampun dan Maha Pengasih. "(28) 



"Wahai orang-orang yang beriman I Bertaqwalah kepada 
Allah dan berimanlah kepada Rasui-Nya" (28) 


supaya kamu mendapat dua bahagian rahmat-Nya 
dan mendapat nur yang dapat kamu berjalan 
dengannya serta memperoleh rahmat Allah yang 
mengampunkan dosa dan kelemahan kamu. 




"(Hakikat ini dijelaskan) agar Ahlil-Kitab mengetahui bahawa 
mereka tidak mempunyai kuasa untuk mendapatkan sesuatu 
dari limpah kurnia Allah , dan bahawa segala limpah kurnia 
itu adalah di tangan Allah dan Dia kurniakannya kepada 
siapa sahaja yang Dia kehendaki, dan Allah itulah yang 
memiliki limpah kurnia yang amat besar itu. "(29) 

Dahulu golongan Ahlil-Kitab mendakwa bahawa 
merekalah umat Allah yang terpilih, merekalah anak- 
anak Allah dan kesayangan-kesayangan-Nya: 

ito 


"Mereka berkata: Hendaklah kamu menjadi penganut 
agama Yahudi atau Kristian nescaya kamu mendapat 
hidayat." 




W A 




0*--s 

(Surah al-Baqarah: 135) 



"Dan mereka berkata: Tidak akan * masuk Syurga melainkan 
mereka yang menganut agama Yahudi atau agama Kristian. " 


(Surah al-Baqarah: 111) 

Allah menyeru orang-orang yang beriman supaya 
berjuang mendapatkan rahmat-Nya, Syurga-Nya, 
pengurniaan-Nya dan keampunan-Nya supaya Ahlil- 
Kitab mengetahui bahawa mereka tidak berkuasa 
membolot sesuatu dari limpah kurnia-Nya dan seluruh 
limpah kurnia itu berada di tangan Allah dan Dia 
mengurniakannya kepada siapa sahaja yang 
dikehendaki-Nya. Limpah kurnia Allah tidak terkhusus 
kepada sesuatu kaum dan tidak dibolot oleh satu 
goIongan^ sahaja. Limpah kurnia-Nya tidak terbatas 
dan tidak sedikit 

"Dan Allah Itulah yang memiliki limpah kurnia yang amat 
besar." (29) 

Seruan ini mengandungi pemberangsangan dan 
galakan supaya berlu mba-iumba mendapatkan Syurga 
dan rahmat Allah. Dengan seruan ini berakhirlah 
surah ini, iaitu satu pengakhiran yang sesuai dengan 
seluruh penerangan ayat-ayatnya dan dengan seruan- 
seruannya yang berulang-ulang yang dihadapkan 
kepada hati manusia supaya menegakkan 
keimanannya dan patuh kepada Allah serta 
menjunjung tugas-tugas keimanan dengan 
mengorbankan harta benda dan jiwa raga mereka 
dengan tulus ikhlas. 


* * * * * * 

Surah ini merupakan satu contoh dari contoh- 
contoh yang jelas bagaimana Al-Qur'an berbicara 
dengan hati manusia dan bagaimana ia 
memberangsangkannya dengan uslub ' yang amat 
berkesan. Surah, ini dengan kata pembukaannya, 
dengan ayat-ayat penjelasannya, dengan ayat-ayat 
penamatnya dan dengan nada-nadanya, gambaran- 
gambarannya, bayangan-bayangannya, cara-cara 
pengolahannya dari satu pusingan ke satu pusingan 
adalah semuanya menjadi pelajaran yang indah 
kepada para penda'wah Islam, iaitu pelajaran yang 
mengajar mereka bagaimana hendak berbicara 
dengan manusia, bagaimana hendak menyedar dan 
menggerakkan fitrah mereka dan bagaimana hendak 
menghidup dan memberangsangkan hati mereka. 

Ia merupakan satu pelajaran Rabbani dari Allah 
yang menciptakan hati manusia, yang menurunkan 
AI-Qur'an dan yang menciptakan segala sesuatu 
dengan perencanaan-Nya yang rapi. Dan dari sekolah 
llahiyah inilah keluarnya penda'wah-penda'wah yang 
berjaya. 


(Tamat Juzu' Yang Kedua Puluh Tujuh) 


